a n n o m i l l e s i m o . V I I I I .\nLeofan men, gecnawadh thæt sodh is: theos world is on ofste, (and) hit nealæcdh tham ende, (and) thi hit is on worlde a swa lengc swa wirse; (and) swa hit sceal nyde ær Antecristes tocyme yfelian swidhe. this wæs on Ædhelredes cyninges dagum gediht, feowor geara fæce ær he fordhferde. Gime se dhe wille hu hit tha wære (and) hwæt sidhdhan gewurde. Understandadh eac georne thæt litle getreowdha wæron mid mannum, theah hi wel spræcon, (and) unrihta to fela ricsode on lande. And næs na fela manna the hogode ymbe tha bote swa georne swa man scolde, ac dæghwamlice man ihte yfel æfter odhrum, (and) unriht arærde (and) unlaga manega ealles to wide geond ealle thas dheode. And we eac fordham habbadh fela bersta (and) bismra gebiden, (and) gif we ænige bote gebidan sculon, thonne mote we thæt to Gode earnian bet thonne we ær dhisum didon. Fordham mid micclum earnungum we geearnodon tha yrmdha the us onsittadh, (and) mid swidhe micelan earnungan we tha bote motan æt Gode geræcan gif hit sceal heonanfordh godigende wurdhan. La hwæt we witan ful georne thæt to micelan bryce sceal micel bot nide, (and) to micclan bryne wæter unlitel, gif man thæt fir sceal to ahte acwæncan. And micel is nydthearf manna gehwilcum thæt he Godes lage gime heonanfordh georne (and) Godes gerihta mid rihte gelæste. On hæthenum theodum ne dear man forhealdan micel ne litel thæs the gelagod is to gedwolgoda wurdhunge, (and) we forhealdadh æghwar Godes gerihta ealles to gelome. And ne dear man gewanian on hædhenum theodum inne ne ute ænig thara thinga the gedwolgodan gebroht bidh (and) to lacum betæht bidh, (and) we habbadh Godes hus inne (and) ute clæne beripede. And Godes theowas sindon mæthe (and) munde gewelhwar bedælede; (and) gedwolgodan thenan ne dear man misbeodan on ænige wisan mid hædhenum leodum, swa swa man Godes theowum nu dedh to wide thar cristene sceoldon Godes lage healdan (and) Godes theowas gridhian.\nAc sodh is thæt ic secge, thearf is thare bote fordham Godes gerihta wanodean nu lange innan thisse theode on æghwilcum ende, (and) folclaga wirsedon ealles to swidhe, (and) halinessa sindon to gridhlease wide, (and) Godes hus sindon to clæne beripte ealra gerihta (and) innan bestripte ælcra gerisena, (and) godcunde hadas wæron nu lange swidhe forsawene, (and) wuduwan fornydde on unriht to ceorle, (and) to manega foryrmde, (and) earme men beswicene (and) reowlice besirwde (and) ut of thisum earde wide gesealde swidhe unforworhte fremdum to gewealde; (and) cradolcild getheowode thurh wælreowe unlaga, (and) freoriht fornumene, (and) dhrælriht genirwde, (and) ælmesriht gewanode. Frige men ne motan wealdan heora sylfra, ne faran thar hi willadh, ne ateon heora agen swa swa hi willadh. Ne thrælas ne moton habban thæt hi agon on agenan hwilan mid earfedan gewunnen, ne thæt thæt heom on Godes est gode men geudhon, (and) to ælmesgife for Godes lufan sealdon. Ac æghwilc ælmesriht the man on Godes est scolde mid rihte georne gelæstan ælc man gelitladh odhdhe forhealdedh, (and), radhost is to cwedhenne, Godes laga ladhe (and) lara forsawene. And thæs we habbadh ealle thurh Godes irre bismor gelome, gecnawe se the cunne; (and) se berst wurdh gemæne, theah man swa ne wene, ealre thisse theode, butan God beorge.\nFordham hit is on us eallum swutol (and) gesene thæt we ær dhisan oftor bræcon thonne we betton, (and) thi is thisse theode fela onsæge. Ne dohte hit nu lange inne ne ute, ac wæs here (and) hunger, bryne (and) blodgite, on gewelhwylcum ende oft (and) gelome; (and) us stalu (and) cwalu, stric (and) steorfa, orfcwealm (and) uncodhu, hol (and) hete (and) ripera reaflac derede swidhe thearle, (and) us ungylda swidhe gedrehton, (and) us unwidera foroft weoldon unwæstma; fordham on thisum earde wæs, swa hit thincan mæg, nu fela geara unrihta fela (and) tealte getriwdha æghwar mid mannum. Ne bearh nu foroft gesib gesibban the ma dhe fremdan, ne fæder his bearne, ne hwilum bearn his agenum fæder, ne brodhor odhrum; ne ure ænig his lif ne fadode swa swa he scolde, ne gehadode regollice, ne læwede lahlice; ne ænig widh odherne getrywlice thohte swa rihte swa he scolde, ac mæst ælc swicode (and) odhrum derede wordes (and) dæda; (and) huru unrihtlice (and) unthegenlice mæst ælc odherne æftan heawedh mid scandlican onscitan, do mare gyf he mæge. Fordham her sind on lande ungetriwdha micele for Gode (and) for worlde, (and) eac her sind on earde ealra mæst hlafordswice se bidh on worlde thæt man his hlafordes sawle beswice. And ful micel hlafordswice eac bidh on worlde thæt man his hlaford of life forræde odhdhe of lande lifiendne drife, (and) ægther is geworden on dhisum earde: Eadweard man forrædde (and) sidhdhan acwealde (and) æfter tham forbærnde. And godsibbas (and) godbearn to fela man forspilde wide geond thas theode; (and) ealles to mænige halige stowe eac dha forwurdon thurh thæt the man sume men ær tham gelogode, swa swa man na ne scolde gif man on Godes gridhe mædhe witan wolde; (and) cristenes folces to fela man sealde ut of thisan earde nu ealle hwile, (and) eac thæt is Gode ladh, gelife se the wille. And eac we witan ful georne hwar seo yrmdh geweardh thæt fæder gesealde his bearn widh wurdhe, (and) bearn his modor, (and) brodhor sealde otherne fremdum to gewealde; (and) eal thæt sindon micele (and) egeslice dæda, understande se dhe wille. And git hit is mare (and) mænigfealdre thæt deradh thisse theode: manige sind forsworene (and) swidhe forlogone, (and) wed synd tobrocene oft (and) gelome; (and) thæt is gesyne on thissere theode thæt us Godes irre hetelice onsyt, gecnawe se dhe cunne.\nLa, hu mæg mare scamu thurh Godes irre mannum gelympan thonne us dedh gelome for agenum gewirhtum? dheah thræla hwilc hlaforde ætleape (and) of cristendome to wicinge wurdhe, (and) hit æfter tham eft gewurdhe thæt wæpengewrixl wurdhe gemæne thegne (and) thræle, gif thræl thone thegen fullice afille, licge ægilde ealre his mægdhe; and gif se thegen thone thræl the he ær ahte fullice afille, gilde thegengilde. Ful earhlice laga (and) scandlice nydgild thurh Godes irre us sind gemæne, understande se the cunne, (and) fela ungelumpa gelumpdh thisse theode oft (and) gelome. Ne dohte hit nu lange inne ne ute, ac wæs here (and) hæte on gewelhwilcan ende oft (and) gelome, (and) Engle nu lange eal sigelease (and) to swidhe geyrgde thurh Godes irre, (and) flotmen swa strange thurh Godes thafunge thæt oft on gefeohte an fealledh tyne (and) twegen oft twentig, (and) hwilum læs, hwilum ma, eal for urum sinnum. And oft tyne odhdhe twelfe, ælc æfter odhrum, scændadh (and) tawiadh to bismore micclum thæs thegnes cwenan (and) hwilum his dohtor odhdhe nydmagan, thar he on locadh the læt hine silfne rancne (and) ricne (and) genoh godne ær thæt gewurde. And oft thræl thone thegn the ær wæs his hlaford cnit swidhe fæste (and) wircdh him to thræle thurh Godes irre. Wala thare yrmdhe (and) wala thare worldscame the nu habbadh Engle, eall for Godes irre! And oft twegen sæmen, odhdhe thri hwilum, drifadh tha drafe cristenra manna fram sæ to sæ ut thurh thas theode gewilede togædere, us eallum to worldscame, gif we on earnost ænige scame cudhe odhdhe a woldan ariht understandan. Ac ealne thone bismor the we oft tholiadh we gildadh mid weordhscipe tham the us scændadh. We him gildadh singallice, (and) hi us hynadh dæghwamlice. Hi hergiadh (and) heawadh, bændadh (and) bismriadh, ripadh (and) reafiadh (and) to scipe lædadh. And hwæt is, la, ænig odher on eallum tham gelympum buton Godes irre ofer dhas theode swutol (and) gesene?\nNis eac nan wundor theah us mislympe, fordham we witan ful georne thæt nu fela geara men na ne rohton foroft hwæt hi worhtan wordes odhdhe dæde, ac weardh thes theodscipe, swa hit thyncan mæg, swydhe forsyngod thurh mænigfealda synna (and) thurh fela misdæda: dhurh mordhdæda (and) dhurh mandæda, dhurh gytsunge (and) thurh gifernesse, dhurh stala (and) thurh strudunga, dhurh mansylene (and) thurh hædhene unsida, thurh swicdomas (and) thurh searocræftas, dhurh lahbrycas (and) dhurh æswicas, dhurh mægræsas (and) thurh manslihtas, dhurh hadbrycas (and) thurh æwbrycas, dhurh sibgelegeru (and) dhurh mistlice forlegeru. And eac synd wide, swa we ær cwædan, thurh adhbrycas (and) thurh wedbrycas (and) thurh mistlice leasunga forloren (and) forlogen ma thonne scolde, (and) freolsbrycas (and) fæstenbrycas wide geworhte oft (and) gelome. And eac her synd on earde a Godes widhersacan apostatan abrodhene (and) cirichatan hetole (and) leodhatan grimme ealles to manega (and) oferhogan wide godcundra rihtlaga (and) cristenra theawa, (and) hocorwyrde disige æghwar on dheode oftost of dha thinge the swidhost to Godes lage gebiriadh mid rihte. And thi is nu geworden wide (and) side to ful yfelan gewunan thæt menn swidhor scamadh nu for godan dædan swydhor thonne for misdædan. Fordham to oft man mid hocere gode dæda hyrwedh (and) godfyrhte leahtredh ealles to swidhe; (and) swidhost man tæledh (and) mid olle gegretedh ealles to gelome dha the riht lufiadh (and) Godes ege habbadh dedh thæt man eal hyrwedh thæt man scolde herian, (and) to fordh ladhet thæt man scolde lufian, thurh thæt man gebryngedh ealles to manega on yfelan gethance (and) on undaeda, swa thæt hi ne scamadh na, theah hi singian swidhe (and) widh God sylfne forwyrcan hi mid ealle, (and) for idelan onscitan hi scamadh thæt hi betan heora misdæda, swa swa bec tæcan, gelice tham dwæsan the for heora prytan sare nelladh beorgan ær hi na ne magan, theah hi eal willan. Eala, micel magan manega git hertoeacan eadhe bethencan thæs the ic ana on rædinge ne mihte fullice asmeagan, hu earmlice hit gefaran is nu ealle hwile innan thisse earman forsingodre theode. And smeage huru gehwa georne hine sylfne (and) thæs na ne gelatige ealles to lange.\nAc nu on Godes naman uton don, swa us neod is, beorgan us silfum swa we geornost magon, thi læs we ætgædere ealle forweordhan. And utan don swa us thearf is, gebugan to rihte (and) be sumon dæle unriht ascunian (and) forlætan, (and) betan swidhe georne thæt we ær bræcan. Uton creopan to Criste (and) bifigendre heortan clipian gelome (and) geearnian his mildse. Uton God lufian (and) his lagum filigan, (and) gelæstan swidhe georne thæt thæt we behetan tha we fulluht underfengon, odhdhe tha the æt fulluhte ure foresprecan wæron. And utan word (and) weorc rihtlice fadian (and) ure ingethanc clænsian georne, (and) adh (and) wed wærlice healdan (and) sume getriwdha habban us betweonan buton uncræfton. And utan gelome understandan thone micclan dom the we ealle to sculon, (and) beorgan us georne widh thone weallendan bryne helle wites, (and) geearnian us dha mærdha (and) tha myrhdha the God hæfdh gegearwod tham the his willan on worlde gewyrcadh. God ure helpe, amen. Sit nomen Domini benedictum, et reliqua.


Solomon and Saturn Verse Indeterminate Saxon\nSaturnus cwæð: "Hwæt! Ic iglanda eallra hæbbe boca onbyrged þurh gebregdstafas, larcræftas onlocen Libia and Greca, 5\nswylce eac istoriam Indea rices. Me þa treahteras tala wisedon on þam micelan bec M... ...ces heardum. Swylce ic næfre on eallum þam fyrngewrytum findan ne mihte 10\nsoðe samnode. Ic sohte þa git hwylc wære modes oððe mægenþrymmes, elnes oððe æhte oððe eorlscipes se gepalmtwigoda Pater Noster. Sille ic þe ealle, sunu Dauides, 15\nþeoden Israela, XXX punda smætes goldes and mine suna twelfe, gif þu mec gebringest þæt ic si gebryrded ðurh þæs cantices cwyde Cristes linan, gesemesð mec mid soðe, and ic mec gesund fare, 20\nwende mec on willan on wæteres hrigc ofer Coferflod Caldeas secan." Salomon cwæð: "Unlæde bið on eorþan, unnit lifes, wesðe wisdomes, weallað swa nieten, 25\nfeldgongende feoh butan gewitte, se þurh ðone cantic ne can Crist geherian. Worað he windes full, worpað hine deofol on domdæge, draca egeslice, bismorlice, of blacere liðran 30\nirenum aplum; ealle beoð aweaxen of edwittes iða heafdum. þonne him bið leofre ðonne eall ðeos leohte gesceaft, gegoten fram ðam grunde goldes and seolfres, feðersceatum full feohgestreona, 35\ngif he æfre ðæs organes owiht cuðe. Fracoð he bið ðonne and fremede frean ælmihtigum, englum ungelic ana hwearfað." Saturnus cwæð: "Ac hwa mæg eaðost ealra gesceafta 40\nða halgan duru heofona rices torhte ontynan on getælrime?" Salomon cwæð: "ðæt gepalmtwigede Pater Noster heofonas ontyneð, halige geblissað, 45\nmetod gemiltsað, morðor gefylleð, adwæsceð deofles fyr, dryhtnes onæleð. Swylce ðu miht mid ðy beorhtan gebede blod onhætan, ðæs deofles dreor, þæt him dropan stigað, swate geswiðed, seofan intingum, 50\negesfullicran ðonne seo ærene gripu, ðonne heo for XII fyra tydernessum ofer gleda gripe gifrust wealleð. Forðon hafað se cantic ofer ealle Cristes bec widmærost word; he gewritu læreð, 55\nstefnum steoreð, and him stede healdeð heofona rices, heregeatewa wigeð." Saturnus cwæð: "Ac hulic is se organ ingemyndum to begonganne ðam ðe his gast wile 60\nmeltan wið morðre, mergan of sorge, asceadan of scyldum? Huru him scippend geaf wuldorlicne wlite. Mec ðæs on worolde full oft fyrwit frineð, fus gewiteð, mod gemengeð. Nænig manna wat, 65\nhæleða under hefenum, hu min hige dreoseð, bysig æfter bocum; hwilum me bryne stigeð, hige heortan neah hædre wealleð." Salomon cwæð: "Gylden is se godes cwide, gimmum astæned, 70\nhafað sylfren leaf; sundor mæg æghwylc ðurh gastes gife godspel secgan. He bið seofan snytro and saule hunig and modes meolc, mærþa gesælgost. He mæg ða saule of siennihte 75\ngefeccan under foldan, næfre hie se feond to ðæs niðer feterum gefæstnað; ðeah he hie mid fiftigum clusum beclemme, he ðone cræft briceð and ða orðancas ealle tosliteð. Hungor he ahieðeð, helle gestrudeð, 80\nwylm toweorpeð, wuldor getimbreð. He is modigra middangearde, staðole strengra ðonne ealra stana gripe. Lamena he is læce, leoht wincendra, swilce he is deafra duru, dumbra tunge, 85\nscyldigra scyld, scyppendes seld, flodes ferigend, folces nerigend, yða yrfeweard, earmra fisca and wyrma welm, wildeora holt, on westenne weard, weorðmynta geard. 90\nAnd se ðe wile geornlice ðone godes cwide singan soðlice, and hine siemle wile lufian butan leahtrum, he mæg ðone laðan gæst, feohtende feond, fleonde gebrengan, gif ðu him ærest on ufan ierne gebrengest 95\nprologa prima, ðam is |P nama. Hafað guðmæcga gierde lange, gyldene gade, and a ðone grymman feond swiðmod sweopað, and him on swaðe fylgeð | A ofermægene and hine eac ofslihð. 100\n| T hine teswað and hine on ða tungan sticað, wræsteð him ðæt woddor and him ða wongan brieceð. | E hiene yflað, swa he a wile ealra feonda gehwane fæste gestondan. ðonne hiene on unðanc | R ieorrenga geseceð, 105\nbocstafa brego, bregdeð sona feond be ðam feaxe, læteð flint brecan scines sconcan; he ne besceawað no his leomona lið, ne bið him læce god. Wendeð he hiene ðonne under wolcnum, wigsteall seceð, 110\nheolstre behelmed. Huru him bið æt heartan wa, ðonne he hangiende helle wisceð, ðæs ængestan eðelrices. ðonne hine forcinnað ða cirican getuinnas, | N and | O samod æghwæðer brengeð 115\nsweopan of siðe; sargiað hwile fremdne flæschoman, feorh ne bemurnað. ðonne | S cymeð, engla geræswa, wuldores stæf, wraðne gegripeð feond be ðam fotum, læteð foreweard hleor 120\non strangne stan, stregdað toðas geond helle heap. Hydeð hine æghwylc æfter sceades sciman; sceaða bið gebisigod, Satanes ðegn swiðe gestilled. Swilce hiene | Q and | V cwealme gehnægað, 125\nfrome folctogan, farað him togegnes, habbað leoht speru, lange sceaftas, swiðmode sweopan, swenga ne wyrnað, deorra dynta; him bið ðæt deofol lað. ðonne hine I and | L and se yrra | C 130\nguðe begyrdað (geap stæf wigeð biterne brogan), bigað sona helle hæftling, ðæt he on hinder gæð. ðonne hiene | F and | M utan ymbðringað, scyldigne sceaðan, habbað scearp speru, 135\natole earhfare, æled lætað on ðæs feondes feax flana stregdan, biterne brogan; banan heardlice grimme ongieldað, ðæs hie oft gilp brecað. ðonne hine æt niehstan nearwe stilleð 140\n| G se geapa, ðone god sendeð freondum on fultum, færeð æfter | D fifmægnum full. Fyr bið se ðridda stæf stræte neah, stille bideð. | H onetteð, engel hine scierpeð, 145\nCristes cempan, on cwicum wædum godes spyrigendes geonges hrægles. ðonne hine on lyfte lifgetwinnan under tungla getrumum tuigena ordum, sweopum seolfrynum, swiðe weallað, 150\noððæt him ban blicað, bledað ædran; gartorn geotað gifrum deofle. Mæg simle se godes cwide gumena gehwylcum ealra feonda gehwane fleondne gebrengan ðurh mannes muð, manfulra heap 155\nsweartne geswencan, næfre hie ðæs syllice bleoum bregdað. æfter bancofan feðerhoman onfoð, hwilum flotan gripað; hwilum hie gewendað in wyrmes lic stronges and sticoles, stingeð nieten, 160\nfeldgongende feoh gestrudeð. Hwilum he on wætere wicg gehnægeð, hornum geheaweð, oððæt him heortan blod, famig flodes bæð, foldan geseceð. Hwilum he gefeterað fæges mannes, 165\nhanda gehefegað, ðonne he æt hilde sceall wið lað werud lifes tiligan; awriteð he on his wæpne wællnota heap, bealwe bocstafas, bill forscrifeð, meces mærðo. Forðon nænig man scile 170\noft orðances ut abredan wæpnes ecgge, ðeah ðe him se wlite cweme, ac symle he sceal singan, ðonne he his sweord geteo, Pater Noster, and ðæt palmtreow biddan mid blisse, ðæt him bu gife 175\nfeorh and folme, ðonne his feond cyme." "...... swice, ær he soð wite, ðæt ða sienfullan saula sticien mid hettendum helle tomiddes. Hateð ðonne heahcining helle betynan, 180\nfyres fulle, and ða feondas mid." Hæfde ða se snotra sunu Dauides forcumen and forcyðed Caldea eorl. Hwæðre was on sælum se ðe of siðe cwom feorran gefered; næfre ær his ferhð ahlog. 185\nHwæt! Ic flitan gefrægn on fyrndagum modgleawe men, middangeardes ræswan, gewesan ymbe hira wisdom; wyrs deð se ðe liehð oððe ðæs soðes ansæceð. Saloman was bremra, ðeah ðe Saturnus sumra hæfde, 190\nbald breosttoga, boca cæga, leornenga locan. land eall geondhwearf, Indea mere, east Corsias, Persea rice, Palestinion, Niniuen ceastre and norð Predan, 195\nMeda maððumselas, Marculfes eard, Saulus rice, swa he suð ligeð ymbe Geallboe and ymb Geador norð, Filistina flet, fæsten Creca, wudu Egipta, wæter Mathea, 200\ncludas Coreffes, Caldea rice, Creca cræftas, cynn Arabia, lare Libia, lond Syria, Pitðinia, Buðanasan, Pamhpilia, Pores gemære, 205\nMacedonia, Mesopotamie, Cappadocia, Cristes eðel, Hieryhco, Galilea, Hierusalem "oððe ic swigie, nyttes hycgge, ðeah ic no sprece. 210\nWat ic ðonne, gif ðu gewitest on Wendelsæ ofer Coforflod cyððe secean, ðæt ðu wille gilpan ðæt ðu hæbbe gumena bearn forcumen and forcyððed. Wat ic ðæt wæron Caldeas guðe ðæs gielpne and ðæs goldwlonce, 215\nmærða ðæs modige, ðær to ðam moning gelomp suð ymbe Sanere feld. Sæge me from ðam lande ðær nænig fyra ne mæg fotum gestæppan." Saturnus cuæð: "Se mæra was haten sæliðende 220\nweallende Wulf, werðeodum cuð Filistina, freond Nebrondes. He on ðam felda ofslog XXV dracena on dægred, and hine ða deað offeoll; forðan ða foldan ne mæg fira ænig, 225\nðone mercstede, mon gesecan, fugol gefleogan, ne ðon ma foldan neat. ðanon atercynn ærest gewurdon wide onwæcned, ða ðe nu weallende ðurh attres oroð ingang rymað. 230\nGit his sweord scineð swiðe gescæned, and ofer ða byrgenna blicað ða hieltas." Salomon cwæð: "Dol bið se ðe gæð on deop wæter, se ðe sund nafað ne gesegled scip 235\nne fugles flyht, ne he mid fotum ne mæg grund geræcan; huru se godes cunnað full dyslice, dryhtnes meahta." Saturnus cuæð: "Ac hwæt is se dumba, se ðe on sumre dene resteð? 240\nSwiðe snyttrað, hafað seofon tungan; hafað tungena gehwylc XX orda, hafað orda gehwylc engles snytro, ðara ðe wile anra hwylc uppe bringan, ðæt ðu ðære gyldnan gesiehst Hierusalem 245\nweallas blican and hiera winrod lixan, soðfæstra segn. Saga hwæt ic mæne." Salomon cuæð: "Bec sindon breme, bodiað geneahhe weotodne willan ðam ðe wiht hygeð. 250\nGestrangað hie and gestaðeliað staðolfæstne geðoht, amyrgað modsefan manna gehwylces of ðreamedlan ðisses lifes." Saturnus cwæð: "Bald bið se ðe onbyregeð boca cræftes; 255\nsymle bið ðe wisra ðe hira geweald hafað." Salomon cuæð: "Sige hie onsendað soðfæstra gehwam, hælo hyðe, ðam ðe hie lufað." Saturnus cwæð: 260\n"An wise is on woroldrice ymb ða me fyrwet bræc L wintra dæges and niehtes ðurh deop gesceaft; geomrende gast deð nu gena swa, ærðon me geunne ece dryhten 265\nðæt me geseme snoterra monn." Salomon cwæð: "Soð is ðæt ðu sagast; seme ic ðe recene ymb ða wrætlican wiht. Wilt ðu ðæt ic ðe secgge? An fugel siteð on Filistina 270\nmiddelgemærum; munt is hine ymbutan, geap gylden weall. Georne hine healdað witan Filistina, wenað ðæs ðe naht is, ðæt hiene him scyle eall ðeod on genæman wæpna ecggum; hie ðæs wære cunnon, 275\nhealdað hine niehta gehwylce norðan and suðan on twa healfa tu hund wearda. Se fugel hafað IIII heafdu medumra manna, and he is on middan hwælen; geowes he hafað fiðeru and griffus fet, 280\nligeð lonnum fæst, locað unhiere, swiðe swingeð and his searo hringeð, gilleð geomorlice and his gyrn sefað, wylleð hine on ðam wite, wunað unlustum, singgeð syllice; seldum æfre 285\nhis leoma licggað. Longað hine hearde, ðynceð him ðæt sie ðria XXX ðusend wintra ær he domdæges dynn gehyre. Nyste hine on ðære foldan fira ænig eorðan cynnes, ærðon ic hine ana onfand 290\nand hine ða gebendan het ofer brad wæter, ðæt hine se modega heht Melotes bearn, Filistina fruma, fæste gebindan, lonnum belucan wið leodgryre. ðone fugel hatað feorbuende, 295\nFilistina fruman, uasa mortis." Saturnus cwæð: "Ac hwæt is ðæt wundor ðe geond ðas worold færeð, styrnenga gæð, staðolas beateð, aweceð wopdropan, winneð oft hider? 300\nNe mæg hit steorra ne stan ne se steapa gimm, wæter ne wildeor wihte beswican, ac him on hand gæð heardes and hnesces, micles and mætes; him to mose sceall gegangan geara gehwelce grundbuendra, 305\nlyftfleogendra, laguswemmendra, ðria ðreoteno ðusendgerimes." Salomon cuæð: "Yldo beoð on eorðan æghwæs cræftig; mid hiðendre hildewræsne, 310\nrumre racenteage, ræceð wide, langre linan, lisseð eall ðæt heo wile. Beam heo abreoteð and bebriceð telgum, astyreð standendne stefn on siðe, afilleð hine on foldan; friteð æfter ðam 315\nwildne fugol. Heo oferwigeð wulf, hio oferbideð stanas, heo oferstigeð style, hio abiteð iren mid ome, deð usic swa." Saturnus cwæð: "Ac forhwon fealleð se snaw, foldan behydeð, 320\nbewrihð wyrta cið, wæstmas getigeð, geðyð hie and geðreatað, ðæt hie ðrage beoð cealde geclungne? Full oft he gecostað eac wildeora worn, wætum he oferbricgeð, gebryceð burga geat, baldlice fereð, 325\nreafað" "swiðor micle ðonne se swipra nið se hine gelædeð on ða laðan wic mid ða fræcnan feonde to willan." Saturnus cwæð: 330\n"Nieht bið wedera ðiestrost, ned bið wyrda heardost, sorg bið swarost byrðen, slæp bið deaðe gelicost." Salomon cwæð: "Lytle hwile leaf beoð grene; ðonne hie eft fealewiað, feallað on eorðan 335\nand forweorniað, weorðað to duste. Swa ðonne gefeallað ða ðe fyrena ær lange læstað, lifiað him in mane, hydað heahgestreon, healdað georne on fæstenne feondum to willan, 340\nand wenað wanhogan ðæt hie wille wuldorcining, ælmihtig god, ece gehiran." Saturnus cwæð: "Sona bið gesiene, siððan flowan mot yð ofer eall lond, ne wile heo awa ðæs 345\nsiðes geswican, sioððan hire se sæl cymeð, ðæt heo domes dæges dyn gehiere." Salomon cwæð: "Wa bið ðonne ðissum modgum monnum, ðam ðe her nu mid mane lengest lifiað on ðisse lænan gesceafte. Ieo ðæt ðine leode gecyðdon; 350\nwunnon hie wið dryhtnes miehtum, forðon hie ðæt worc ne gedegdon. Ne sceall ic ðe hwæðre, broðor, abelgan; ðu eart swiðe bittres cynnes, eorre eormenstrynde. Ne beyrn ðu in ða inwitgecyndo!" Saturnus cwæð: "Saga ðu me, Salomon cyning, sunu Dauides, 355\nhwæt beoð ða feowere fægæs rapas?" Salomon cuæð: "Gewurdene wyrda, ðæt beoð ða feowere fæges rapas." Saturnus cwæð: 360\n"Ac hwa demeð ðonne dryhtne Criste on domes dæge, ðonne he demeð eallum gesceaftum?" Salomon cwæð: "Hwa dear ðonne dryhtne deman, ðe us of duste geworhte, nergend of niehtes wunde? Ac sæge me hwæt nærende wæron." 365\nSaturnus cwæð: "Ac forhwon ne mot seo sunne side gesceafte scire geondscinan? Forhwam besceadeð heo muntas and moras and monige ec weste stowa? Hu geweorðeð ðæt?" 370\nSalomon cuæð: "Ac forhwam næron eorðwelan ealle gedæled leodum gelice? Sum to lyt hafað, godes grædig; hine god seteð ðurh geearnunga eadgum to ræste." 375\nSaturnus cwæð: "Ac forhwan beoð ða gesiðas somod ætgædre, wop and hleahtor? Full oft hie weorðgeornra sælða toslitað; hu gesæleð ðæt?" Salomon cuæð: 380\n"Unlæde bið and ormod se ðe a wile geomrian on gihðe; se bið gode fracoðast." Saturnus cwæð: "Forhwon ne moton we ðonne ealle mid onmedlan gegnum gangan in godes rice?" 385\nSalomon cwæð: "Ne mæg fyres feng ne forstes cile, snaw ne sunne somod eardian, aldor geæfnan, ac hira sceal anra gehwylc onlutan and onliðigan ðe hafað læsse mægn." 390\nSaturnus cwæð: "Ac forhwon ðonne leofað se wyrsa leng? Se wyrsa ne wat in woroldrice on his mægwinum maran are." Salomon cwæð: 395\n"Ne mæg mon forildan ænige hwile ðone deoran sið, ac he hine adreogan sceall." Saturnus cwæð: "Ac hu gegangeð ðæt? Gode oððe yfle, ðonne hie beoð ðurh ane idese acende, 400\ntwegen getwinnas, ne bið hira tir gelic. Oðer bið unlæde on eorðan, oðer bið eadig, swiðe leoftæle mid leoda duguðum; oðer leofað lytle hwile, swiceð on ðisse sidan gesceafte, and ðonne eft mid sorgum gewiteð. 405\nFricge ic ðec, hlaford Salomon, hwæðres bið hira folgoð betra?" Salomon cuæð: "Modor ne rædeð, ðonne heo magan cenneð, hu him weorðe geond worold widsið sceapen. Oft heo to bealwe bearn afedeð, 410\nseolfre to sorge, siððan dreogeð his earfoðu orlegstunde. Heo ðæs afran sceall oft and gelome grimme greotan, ðonne he geong færeð, hafað wilde mod, werige heortan, 415\nsefan sorgfullne, slideð geneahhe, werig, wilna leas, wuldres bedæled, hwilum higegeomor healle weardað, leofað leodum feor; locað geneahhe fram ðam unlædan agen hlaford. 420\nForðan nah seo modor geweald, ðonne heo magan cenneð, bearnes blædes, ac sceall on gebyrd faran an æfter anum; ðæt is eald gesceaft." Saturnus cwæð: "Ac forhwan nele monn him on giogoðe georne gewyrcan 425\ndeores dryhtscipes and dædfruman, wadan on wisdom, winnan æfter snytro?" Salomon cwæð: "Hwæt! Him mæg eadig eorl eaðe geceosan on his modsefan mildne hlaford, 430\nanne æðeling. Ne mæg don unlæde swa." Saturnus cwæð: "Ac forhwam winneð ðis wæter geond woroldrice, dreogeð deop gesceaft? Ne mot on dæg restan, neahtes neðyð, cræfte tyð, 435\ncristnað and clænsað cwicra manigo, wuldre gewlitigað. Ic wihte ne cann forhwan se stream ne mot stillan neahtes." "his lifes fæðme. Simle hit bið his lareowum hyrsum; full oft hit eac ðæs deofles dugoð gehnægeð, 440\nðær weotena bið worn gesamnod. ðonne snottrum men snæd oððglideð, ða he be leohte gesihð, luteð æfter, gesegnað and gesyfleð and him sylf friteð. Swilc bið seo an snæd æghwylcum men 445\nselre micle, gif heo gesegnod bið, to ðycgganne, gif he hit geðencan cann, ðonne him sie seofon daga symbelgereordu. Leoht hafað heow and had haliges gastes, Cristes gecyndo; hit ðæt gecyðeð full oft. 450\nGif hit unwitan ænige hwile healdað butan hæftum, hit ðurh hrof wædeð, bryceð and bærneð boldgetimbru, seomað steap and geap, stigeð on lenge, clymmeð on gecyndo, cunnað hwænne mote 455\nfyr on his frumsceaft on fæder geardas, eft to his eðle, ðanon hit æror cuom. Hit bið eallenga eorl to gesihðe, ðam ðe gedælan can dryhtnes ðecelan, forðon nis nænegu gecynd cuiclifigende, 460\nne fugel ne fisc ne foldan stan, ne wæteres wylm ne wudutelga, ne munt ne mor ne ðes middangeard, ðæt he forð ne sie fyrenes cynnes." Saturnus cwæð: 465\n"Full oft ic frode menn fyrn gehyrde secggan and swerian ymb sume wisan, hwæðer wære twegra butan tweon strengra, wyrd ðe warnung, ðonne hie winnað oft mid hira ðreamedlan, hwæðerne aðreoteð ær. 470\nIc to soðon wat; sægdon me geara Filistina witan, ðonne we on geflitum sæton, bocum tobræddon and on bearm legdon, meðelcwidas mengdon, moniges fengon, ðæt nære nænig manna middangeardes 475\nðæt meahte ðara twega tuion aspyrian." Salomon cwæð: "Wyrd bið wended hearde, wealleð swiðe geneahhe; heo wop weceð, heo wean hladeð, heo gast scyð, heo ger byreð, 480\nand hwæðre him mæg wissefa wyrda gehwylce gemetigian, gif he bið modes gleaw and to his freondum wile fultum secan, ðeh hwæðre godcundes gæstes brucan." Saturnus cwæð: 485\n"Ac hwæt witeð us wyrd seo swiðe, eallra fyrena fruma, fæhðo modor, weana wyrtwela, wopes heafod, frumscylda gehwæs fæder and modor, deaðes dohtor? Ac tohwan drohtað heo mid us? 490\nHwæt! Hie wile lifigende late aðreotan, ðæt heo ðurh fyrena geflitu fæhðo ne tydre." Salomon cwæð: "Nolde gæd geador in godes rice eadiges engles and ðæs ofermodan; 495\noðer his dryhtne hierde, oðer him ongan wyrcan ðurh dierne cræftas segn and side byrnan, cwæð ðæt he mid his gesiðum wolde hiðan eall heofona rice and him ðonne on healfum sittan, tydran him mid ðy teoðan dæle, oððæt he his tornes ne cuðe ende ðurh insceafte. ða wearð se æðelra ðeoden 500\ngedrefed ðurh ðæs deofles gehygdo; forlet hine ða of dune gehreosan, afielde hine ða under foldan sceatas, heht hine ðær fæste gebindan. ðæt sindon ða usic feohtað on. Forðon is witena gehwam wopes eaca. ða ðæt eadig onfand engla dryhten, 505\nðæt heo leng mid hine lare ne namon, aweorp hine ða of ðam wuldre and wide todraf, and him bebead bearn heofonwara ðæt hie ec scoldon a ðenden hie lifdon wunian in wylme, wop ðrowian, 510\nheaf under hefonum, and him helle gescop, wælcealde wic wintre beðeahte, wæter in sende and wyrmgeardas, atol deor monig irenum hornum, blodige earnas and blace nædran, 515\nðurst and hungor and ðearle gewin, egna egesan, unrotnesse; and æghwylc him ðissa earfeða ece stondeð butan edwende a ðenden hie lifigað." Saturnus cwæð: 520\n"Is ðonne on ðisse foldan fira ænig eorðan cynnes, ðara ðe man age, ðe deað abæde, ær se dæg cyme ðæt sie his calendcwide arunnen and hine mon annunga ut abanne?" 525\nSalomon cwæð: "æghwylcum men engel onsendeð dryhten heofona ðonne dæg styreð; se sceall behealdan hu his hyge wille; grædig growan in godes willan, 530\nmurnan metodes ðrym, mid ðy ðe hit dæg bið. ðonne hine ymbegangað gastas twegen; oðer bið golde glædra, oðer bið grundum sweartra, oðer cymeð ofer ðære stylenan helle; 535\noðer hine læreð ðæt he lufan healde, metodes miltse, and his mæga ræd, oðer hine tyhteð and on tæso læreð, yweð him and yppeð earmra manna misgemynda, and ðurh ðæt his mod hweteð, 540\nlædeð hine and læceð and hine geond land spaneð, oððæt his ege bið, æfðancum full, ðurh earmra scyld yrre geworden. Swa ðonne feohteð se feond on feower gecynd, oððæt he gewendeð on ða wyrsan hand 545\ndeofles dædum dæglongne fyrst, and ðæs willan wyrcð ðe hine on woh spaneð. Gewiteð ðonne wepende on weg faran engel to his earde and ðæt eall sagað: 'Ne meahte ic of ðære heortan heardne aðringan 550\nstylenne stan; sticað him tomiddes'" Index | Previous page | Next page


Blickling Homily X - The End of the World is Near / Old English\nThis edition of the homily is cited from Rev. Morris's book The Blickling Homily of the Tenth Century.\nMen ða leofostan, hwaet nú anra manna gehwylcne ic myngie & lære, ge weras ge wif, ge geonge ge ealde, ge snottre ge unwise, ge þa welegan ge þa þearfan, þæt anra gehwylc hine sylfne sceawige & ongyte, & swa hwæt swa he on mycclum gyltum oþþe on medmycclum gefremede, þæt he þonne hrædlice gecyrre to þam selran & to þon soþan læcedome; þonne magon we us God ælmihtigne mildne habban; forþon þe Drihten wile þæt ealle men sýn hale & gesunde, & to þon soþan andgite gecyrran, swa Dauid cwæþ, 'þa eaðmodan heortan & þa forhtgendan & þa bifigendan & þa cwacigendan & þa ondrædendan heoram scyppend, ne forhogaþ þa næfre God ne ne forsyþ; ah heora bena he gehyreð, þonne hie to him cleopiað & him are biddaþ.'\nMagon we þonne nu geseón & oncnawan & swiþe gearelice ongeotan þæt þisses middangeardes ende swiþe neah is, & manige frecnessa æteowde & manna wóhdæda & wonessa swiþe gemonigfealdode; & we fram dæge to oþrum geaxiað ungecyndelico witu & ungecynelice deaþas geond þeodland to mannum cumene, & we oft ongytaþ þæt ariseþ þeod wiþ þeode, & ungelimplico gefeoht on wólicum dædum; & we gehyraþ oft secggan gelome worldricra manna deaþ þe heora lif mannum leof wære, & þuhte fæger & wlitig heora líf & wynsumlic; swa we eac geaxiað mislice adla on manegum stowum middangeardes, & hungras wexende.\n& maing yfel we geaxiaþ her on life gelómlician & wæstmian, & nænig gód áwunigende & ealle worldlicu þing swiþe synlicu; & colaþ to swiþe seo lufu þe we to urum Hælende habban sceoldan, & þa godan weorc wé anforlætaþ þe we for ure saule hæle began sceoldan.\nÞas tacno þyslico syndon þe ic nu hwile big sægde be þisse worlde earfoþnessum & fræcnessum, swa Crist sylfa his geongrum sægde, þæt þas þing ealle geweorþan sceoldan ær þisse worlde ende.\nUton we nu efstan ealle mægene godra weorca, & geornfulle beon Godes miltsa; nu we ongeotan magon þæt þis nealæcþ worlde forwyrde; forþon ic myngige & manige manna gehwylcne þæt he his agene dæda georne smeage, þæt he her on worlde for Gode rihtlice lifge, & ón gesyhþe þæs hehstan Cyninges.\nSýn we rummode þearfendum mannum, & earmum ælmes-georne, swa us God sylfa bebeád þæt we soþe sibbe heoldan, & geþwærnesse us betweonon habban; & þa men þe bearn habban læran hie þam rihtne þeodscipe, & him tæcean lífes weg & rihtne gang to heofonum; & gif hie on ænigum dæle wolice libban heora lif, sýn hie þonne sona from heora wonessum onwende, & fram heora unrihtum oncyrron; þæt we þurh þæt ealle Gode lician, swa hit eallum geleaffullum folcum beboden standeþ, næs na þam anum þe Gode sylfum underþeodde syndon mid myclum hadum, biscopas, & cyningas, and mæssepreostas, & headiaconas, ac eac soþlice hit is beboden subdiaconum & munecum. & is eallum mannum nédþearf & nytlic þæt hie heora fulwiht hadas wel gehealdan.\nNe beo nænig man her on worldrice on his geþohte to modig, ne on his lichoman to strang, ne niþa to georn, ne bealwes to beald, ne bregda to full, ne inwit to leof, ne wrohtas to webgenne, ne searo to renigenne.\nNe þearf þæs nán man wenan þæt his lichama mote oþþe mæge þa synbyrþenna on eorþscrafe gebetan; ah he þær on moldan gemolsnaþ & þær wyrde bideþ, hwonne se ælmihtiga God will þisse worlde ende gewyricean, & þonne he his byrnsweord getyhþ & þas world ealle þurhslyhþ, & þa lichoman þurh sceoteð, & þysne middangeard tocleofeð, & þa deadan upastandaþ, biþ þonne se flæschoma ascyred swa glæs, ne mæg ðæs unrihtes beón awiht bedigled.\nForðon we habbaþ nedþearfe þæt we to lange ne fylgeon unwit-weorcum, ac we sceolan us geearnian þa siblecan wæra Godes & manna, & þone rihtan geleafan fæste staðelian on urum heortum þæt he ðær wunian mæge & mote, & þær growan & blowan; & we sceolan andettan þa soþan geleaffulnesse on urne Drihten Hælende Crist, & on his ðone acendan Suna & on ðone Halgan Gast, se is efnéce Fæder & Sunu; & we sceolan gehyhtan on Godes þa gehalgodan cyricean & on ða riht-gelefedan, & we sceolan gelyfan sýnna forlætnessa & lichoman æristes on domos dæg; & we sceolan gelefan on þæt ece lif & on þæt heofonlice rice þæt is gehaten eallum þe nu syndan godes wyrhtan.\nÞis is se rihta geleafa þe æghwylcum men gebyreð þæt he wel gehealde & gelæste; forðon þe nan wyrhta ne mæg god weorc wyrcean for Gode buton lufon & geleafan.\n& us is mycel nedþearf þæt we us sylfe geðencean & gemunan & þonne geornost, þonne we gehyron Godes béc us beforan recceán & rædan, & godspel secggan, & his wuldorþrymmas mannum cyþan.\nVton we þonne georne teolian þæt we æfter þon ðe beteran sýn & þe selran for ðære láre ðe we oft gehyrdon.


Part II: Miraculous Anticipation of Death\n(87) Forþon þa ðære tide nealæcte° his gewitenesse° 7 forðfore°, þa wæs he feowertynum° dagum ær, þæt he wæs lichomlicre° untrymnesse° þrycced° 7 hefgad°, hwæðre to þon gemetlice°, þæt he ealle þa tid meahte ge sprecan ge gongan°.\ndrew near (pret 3s), of departure, of death, fourteen (dpm), bodily (ds), infirmity (ds), oppressed (p ptc), burdened (p ptc), moderately, to walk\n(90) Wæs þær in neaweste° untrumra° monna hus, in þæm heora þeaw wæs, þæt heo þa untrumran, 7 þa ðe æt forðfore wæron, inlædon° sceoldon 7 him þær ætsomne þegnian°.\nneighbourhood (ds), infirm (gp), to bring in, to serve\n(93) Þa bæd he his þegn on æfenne° þære neahte°, þe he of worulde gongende wæs, þæt he in þæm huse him stowe gegearwode°, þæt he gerestan meahte.\nevening (ds), of the night, prepared (pret subj 2s)\n(95) Þa wundrode° se þegn, for hwon he ðæs bæde, forþon him þuhte þæt his forðfor swa neah ne wære: dyde hwæðre swa swa he cwæð 7 bibead.\npondered (pret 3s)\n(97) Ond mid þy he ða þær on reste eode, 7 he gefeonde° mode° sumu þing mid him sprecende ætgædere 7 gleowiende° wæs, þe þær ær inne wæron, þa wæs ofer midde neaht þæt he frægn°, hwæðer heo ænig husl° inne hæfdon.\nrejoicing in (pres ptc + inst), heart (is), making merry (pres ptc), asked (pret 3s), consecrated bread and wine (as)\n(101) Þa ondswarodon heo 7 cwædon: Hwylc þearf° is ðe husles?\n(102) Ne þinre forþfore swa neah is, nu þu þus rotlice° 7 þus glædlice° to us sprecende eart.\n(103) Cwæð he eft: Berað° me husl to.\nbring (imp p)\n(103) Þa he hit þa on honda hæfde, þa frægn he hwæþer heo ealle smolt° mod 7 buton eallum incan° bliðe° to him hæfdon.\npeaceful (asn), rancour (as), cheerful (asn)\n(105) Þa ondswaredon hy ealle 7 cwædon, þæt heo nænigne incan to him wiston°, ac heo ealle him swiðe bliðemode wæron: 7 heo wrixendlice° hine bædon, þæt he him eallum bliðe wære.\nfelt (pret 3p), in turn\n(108) Þa ondswarade he 7 cwæð: Mine broðor mine þa leofan, ic eom swiðe bliðemod to eow 7 to eallum Godes monnum.\n(110) Ond swa wæs hine getrymmende° mid þy heofonlecan wegneste°, 7 him oðres lifes ingong gegearwode°.\nstrengthening (pres ptc), viaticum (is), prepared (pret 3s)\n(111) Þa gyt he frægn, hu neah þære tide wære, þætte þa broðor arisan scolden 7 Godes lof° ræran° 7 heora uhtsong° singan.\npraise (as), to offer up, matins (as)\n(113) Þa ondswaredon heo: Nis hit feor to þon.\n(114) Cwæð he: Teala°: wuton° we wel þære tide bidan°.\nso!, let us (pres subj 1p), to await (+ gen)\n(115) 7 þa him gebæd° 7 hine gesegnode° mid Cristes rode tacne°, ond his heafod onhylde° to þam bolstre°, 7 medmicel° fæc° onslepte; 7 swa mid stilnesse his lif geendade.\nprayed (pret 3s), blessed (pret 3s), sign (ds), lowered (pret 3s), pillow (ds), brief (asn), interval (as)\n(117) Ond swa wæs geworden°, þætte swa swa hluttre° mode 7 bilwitre° 7 smyltre° wilsumnesse° Drihtne þeode, þæt he eac swylce swa smylte deaðe middangeard wæs forlætende°, 7 to his gesihðe° becwom.\nhappened (p ptc), pure (isn), innocent (isn), serene (dsf), devotion (ds), abandoning (pres ptc), presence (ds)\n(121) Ond seo tunge°, þe swa monig halwende° word in þæs scyppendes lof gesette, he ða swelce eac þa ytmæstan° word in his herenisse°, hine seolfne segniende 7 his gast in his honda bebeodende°, betynde°.\ntongue (ns), salutary (apm), last (ap), praise (ds), commending (pres ptc), concluded (pret 3s)\n(124) Eac swelce þæt is gesegen, þæt he wære gewis° his seolfes forðfore, of þæm we nu secgan hyrdon.


Cartaina - Wikipǣdia, sēo frēo wīsdōmbōc\nRōmānisc rīce and Cartainisc rīce\nCartaina (Bōclæden: Carthago) ƿæs miclu burg on Affrice, on þǣre Ƿendelsǣhealfe. Cartaine nama is fram þǣm Ealdpeniscan gereorde, and mǣneþ "nīƿe burg".\nCartainaþēod ƿæs Pene þā setledon on Affrice fram Phoenicia (sēo is nū Libanus). In þǣre bēc Æneid cƿæþ Uirgilius þe Dido cƿēn brōhte Cartainaþēode fram Tyre. Hīe folgodon þā Cananēiscan ǣfæstnesse.\nCartaina ƿæs scipstrang and hæfde micel rīce ofer Ƿendelsǣ. Cartainisce landbūnesse lǣgon in Ispanie and on Ƿendlesǣƿes strandum, sƿā feorr sƿā Masilia. Ēac on hiere rīce ƿæron Corsica, Sardinia and Sicilia īege.\nCartaine mǣste heretogan ƿǣron Hannibal and Hasterbal, gebrōþer, Amilcor, hiera fæder and Hanno.\nÞā Peniscan Gūða[adiht | adiht fruman]\nSēo Rōmanisce Cyneƿīse feaht mid Cartaine fram þǣm 264. gēare fore Crīste ōð þæt 146. fōre Crīste. In þǣm 202. fore Crīste æt Zama oferƿann Scipio Africanus Hannibal þone heretogan and his fyrde. Cartaina belēas hiere landscipas and ƿearþ Rēmisc gafolgiefa.\nNōþȳlæs Rōm næfde lufe for Cartaine. In Rēmiscum Senatum cƿæþ Caton:\n- þæt is "Adilegod sceal Cartaina bēon", oððe hē ofertēah ǣlcne cwƿde mid:\n"Ēac, ic hycge ðe man sceal Cartaina adilegian."\nÆfter fīftig gēara begann nīƿe gūþ in þǣm 149. gēare fore Crīste. Rōmƿare besǣton þā burg fram þǣm 149. fore Crīste ōð þæt 146. fore Crīste, þā nam Scipio Aemilianus þā burg and eall adolegode Cartaine burg. Hiere land on Affrice ƿearð Underrīce Affrica.\nRōmisc Cartaina[adiht | adiht fruman]\nRōmiscan hūs on Cartaine\nUnder þǣm Rēmiscan Rīce getimbrode man Cartaine nīƿlīce. Hēo ƿæs hēafodburg þæs Underrīces Affrice, and hēo ƿæs eft sēo mǣste burg on Norþaffrice būton Alexandria.\nDido and Eneas[adiht | adiht fruman]\nIn ealdgesegene ƿæs ǣrest Cartaine cƿēn Dido. Se Æneid telþ þe Ƿindas drifon Eneas, Troia æþeling, tō Cartaine mid his scipum. Þǣr Dido begann tō lufienne hine forsƿīðe. Þā beglād hire Eneas þā lāð hē tō Italie, barn Dido cƿēne selfe on āde and in hiere dēaþe sƿōr Cartainaþēode ēcelīc hāt ƿið Eneases folc, þæt ƿearþ Rōmƿare.\nFram "https://ang.wikipedia.org/w/index.php?title=Cartaina&oldid=191095" begeten\nMan niwanost wende þisne tramet on þære 23:56 tide þæs 30 Hreðmonað 2018.


Luke 20 Note: Cum intrasset iesus in templum. accesserunt ad eum principes sacerdotum & seniores populi dicentes In qua potestate hec facis. B. Ða wæs anum dæge geworden þa he þt folc on þam temple lærde & him bodude þa comun þara sacerda ealdras & þa boceras\nWestSaxon990(i) 1 [Note: Cum intrasset iesus in templum. accesserunt ad eum principes sacerdotum & seniores populi dicentes In qua potestate hec facis. B. ] Ða wæs anum dæge geworden þa he þt folc on þam temple lærde & him bodude þa comun þara sacerda ealdras & þa boceras 2 & to him cwædon; Sege us on hwylcum anwalde wyrcst þu ðas þing. oððe hwæt ys se ðe þe þisne anwald sealde; 3 Ða cwæþ he him to &sware; & ic ahsige eow än word &swariað me. 4 wæs iohannes fulluht of heofone. hwæðer þe of mannum; 5 Ða þohton hig betwux him & cwædon; Gÿf we secgað þt he sy of heofone. he cwyð to üs hwi ne gelyfde ge him; 6 Gyf we secgað þt he sy of mannum. eall folc us hænð hi wiston gere þt iohannes wæs witega; 7 Ða &swaredon hig þt hig nyston hwanun he wæs; 8 Ða cwæð se hælend him to ne ic eow ne secge on hwylcum anwalde ic þas þing wyrce; 9 [Note: Dixit iesus discipulis suis parabolam hanc. Homo quidam plantauit uineam & locauit eam agricolis. B. ] He ongan þa ðis big-spel to þam folce cweðan; Sum man plantude him wingeard & hine gesette mid tilium. & he wæs him feor manegum tidum; 10 Ða on tide he sende hys þeow to þam tilium þt hig him sealdon of þæs wingeardes wæstme. þa swungon hig þæne & idelne hine for-leton; 11 Ða sende he oðerne þeow þa beoton hig ðæne & mid teonum gewæcende hine forleton idelne; 12 Þa sende he þridan. þa wurpon hig ut þæne gewundudne; 13 Ða cwæð þæs wingeardes hlaford hwæt do ic. ic asënde minne leofan sunu wenunga hine hig for-wandiað þonne hig hine geseoþ; 14 Ða hine þa tilian gesawun hig þohton betwux him & cwædon; Her ys se yrfe-weard. cumaþ uton hine ofslean þt seo æht ure sy; 15 & hig hine of þam wingearde awurpon ofslegene; Hwæt deð þæs wingeardes hlaford. 16 he cymð. & for-spilð þa tilian. & sylþ þæne wingeard oðrum; Hïg cwædon þa hig þis gehyrdon þt ne gewurþe; 17 Ða beheold he hig & cwæð; Hwæt is þt awriten is. þone stan þe ða wyrhtan awurpon. þës is geworden on þære hyrnan heafod; 18 Ælc þe fylþ ofer þæne stän byð for-bryt. ofer þæne þe he fylð. he to-cwyst; 19 Ða sohton þara sacerda ealdras & þa boceras hyra handa on þære tïde on hine wurpun. & hig adredon him þt folc; Soðlice hi ongeton þt he þis big-spell to him cwæð; 20 Ða sendun hig mid searwum þa ðe riht-wise lëton þt hig hine gescyldgudun & þt hig hine gesealdon þam ealdron to döme & to þæs deman anwalde to fordemanne; 21 Ða ahsodon hig hine & cwædon. läreow. we witun þt þu rihte sprycst & lærest. & for nanon men ne wandast. ac godes weg on soðfæst-nesse lærst. 22 Ys hit riht þt man þam casere gafol sylle þë nä; 23 Þa cwæð he to him þa he hyra fäcen onget; Hwi fandige mïn; 24 Ywaþ me anne peninc hwæs anlicnesse hæfþ he. & ofer-gewrit; Ða cwædon hig þæs caseres; 25 Ða cwæð he to him; Agyfað þam casere þa ðing þe ðæs caseres synt. & gode þa ðing þe godes synt. 26 Ða ne mihton hig his word befön beforan þam folce. þa suwudon hig wundrigende be his &sware; 27 [Note: Ðys god-spel sceal on wodnes dæg ofer pente-costen. Accesserunt ad iesum quidam saduceorum qui negant esse resurrectionem. A. ] Ða genealæhton sume of saduceum. þa ætsacað þæs æristest (sic) & ahsodon hine 28 & cwædon; Läreow moyses us wrat gif hwæs broðor byð dead & wïf hæbbe. & se byð butan bearnum þt his broðor nime his wïf & hys broþor sæd awecce; 29 Seofon gebroðru wæron & se forma nam wïf. & wæs dead butan bearnum; 30 Ða nam oðer hig & wæs dead butan bearne; 31 Ða nam se þridda hig. & swa ealle seofone. & nän sæd ne læfdon & wæron deade. 32 Þa ealra ytemest wæs þt wïf dead; 33 On þam æryste hwylces hyra wïf biþ þt; 34 Ða cwæþ se hælend to him. þysse worulde bearn wifiað & beoð to giftum gesealde; 35 Ða ðe synt þære worulde wyrðe. & ærystes of deaðum ne giftigeaþ hi ne wif ne lædað 36 ne ofer þt sweltan ne magon. hig synt soðlice englum gelice. & hig synt godes bearn þonne hig synt ærystys bearn. 37 for-þam þe soðlice dëade arisað. & moyses æt-ywde wið anne beig-beam swa he cwæð; Drihten abrahammes god. & isaaces god. & iacobes god. 38 nys god deadra ac lybbendra. ealle hig him lybbað; 39 Ða &swarudon him sume þara bocera & cwædon. läreow. wel þu cwæde. 40 & hig hine leng ne dorston ænig þing ahsian; 41 Þa cwæð he to him; Hwi secgað hig þt crist sy dauides sunu. 42 & dauid cwyð on þam sealme. drihten. sæde to minum drihtne site on mine swiðran healfe. 43 oð þt is asette þïne fynd to fot-sceamole þinra fota; 44 Dauid hine clypað drihten & humeta ys he hys sunu; 45 Ða sæde he hys leorning-cnihtum. eallum folce gehyrendum; 46 Warniað wið þa boceras ða þe wyllað on gegyrlum gän. & lufiað gretinga on stræte. & þa yldstan setl on gesamnungum & þa forman hlininga on gebeorscypum. 47 þa forswelgað wydywyna hus. hiwgende lang gebed. þa onfoð maran genyþerunge;\nLuke 20:1 Cross References - WestSaxon990


America's Cup - Wikipǣdia, sēo frēo wīsdōmbōc\nAmerica's Cup (on Englisce American Cuppe mǣnende) is sigebēacen þe is gifen þǣm hēape þe oferwinþ þā wiþrǣsendan hēapas on sæglunge cræfte, and is þæt ieldeste wyrcende sigebēacen on geondfolclicum pleginge.\nǢrost "Royal Yacht Squadron Cup" hātte, hit ǣrost wearþ gehāten "America's Cup" æfter þǣm ǣorstan plegscipe þe wann þæt sigebēacen, þæt America. Þæt sigebēacen wæs gehealden fram þǣm New York Yacht Club fram þǣm 1887. gēare (þā þā se hēap se þe oferwann þā Cuppan geald þæt sigebēacen þǣm gylde) ōþ þæt 1983. þā wæs sēo Cuppe genumen be þǣm Royal Perth Yacht Club, mid heora plegscipe, Australia II, endiende þone lengestan tīman siga on þǣm stǣre pleginge þisra daga.\nSēo American Cuppan winnung is gebēote gedrifen tæl gemacra rǣsa betweox twǣm plegscipum þe is gedēmed fram þǣm Cartan Giefe þe wæs þæt þing þe wæs gebrocen tō giefenne þā Cuppan tō þǣm New York Yacht Club. Ǣnig plegscipa gyld þe fulfylleþ þā þearfa þā sindon gesett on þǣre Cartan Giefe hæfþ þæt riht tō beclipienne þone plegscipa gyld þe hielt tā Cuppan. Gif se beclipenda plegscipa gyld oferwinne þone ōðer on rǣse is þǣre Cuppan āgenung gifen tō þǣm plegscipa gylde.\nFram þǣre þriddan gefæstnunge þǣre Cuppan on þǣm 1876. gēare ōþ þā twentigoðan gefæstunge on þǣm 1967., þǣr wæs ā ān beclipiend and ān andfengend, þēah þe se NYYC dyde andfengendes cēosunge tæl tō cēosenne þæt plegscip þe hī mōton gebrūcan on rǣse. Fram þǣm 1970. gēare wæs cearu ymb beclipunge swā grēat þæt se NYYC undegann tō lǣtenne manige beclipiendas to dōnne cēosunge winninge ongemang him selfum, and se oferwinnend weorðende gesett tō Beclipiende and gānde forþ tō þǣm sōðan American Cuppan rǣse. Fram ðǣm 1983. gēare ōþ þæt 2007., Louis Vuitton awreðode þā Louis Vuitton Cup (þe mǣnþ "Loises Vuittones Cuppe") tō sigelēane tō þǣm oferwinnende þæs beclipienda cēosunge getæles.\nSēo Cuppe winnung atihteþ brimmenn and plegscipa amearciendas for hire langum stǣre āre. Hēo nis nā efne afandung sæglunge līste, bātes and sægles timberes, ac ēac feohrǣrunge and dihtunge cræfta. Fram þǣre forman beorgunge on þǣm 1870. wǣron þā rǣsas betweox swīðe grēatum (65 fōta/20 metera oþþe mārum on wæteres andwlitan) rǣsendum plegscipum þe wǣron geāht fram fullweligum gamenmannum. Þis wearþ mǣst on rǣsum mid formicelum J-cundum plegscipum in þām 1930. gēare, þǣm 1934., and þǣm 1937.\nÆfter þǣre Ōðran Woruldgūðe wurdon nēan twentig gēar lēas becleopunge, and þæs se Nīwes Eoferwīces Plegscipa Gyld macode hweorfunga on þǣre Cartan tō lǣtenne þā smalran and læs dēoran twelfra metera gecyndes plegscipu tō winnenne, and þis gecynd wæs genotod ōþ þæt 1987. þā þā his stede wæs genumen be þǣm Geondrīciscan American Cuppan Gecynde.\nSēo American Cuppe þæs 2010. gēares wæs rǣsed in 90 fōta (27 metera) manighulum plegscipum on twēgra bāta winnunge, þǣre agylda þe oferdrīfþ on þrim rǣsum fēhþ sige, in Valencie in Spēonlande on Solmōnaðe þæs 2010. Se becleopiend BMW Oracle Racing oferdrāf þone healdere Alinghi mid twǣm sigum wiþ nānne and nam þā Cuppan for þǣm Gyldenes Geates Plegscipa Gylde.\n↑ Brād spell þæs cann wesan gefunden on þǣre bēc fram John Rousmaniere (1983). The America's Cup 1851-1983. Pelham Books.\nFram "https://ang.wikipedia.org/w/index.php?title=America%27s_Cup&oldid=182990" begeten\nMan nīwanost wende þisne tramet on þǣre 23:03 tīde þæs 29 Hrēþmōnaþ 2015.


Bright's Anglo-Saxon Reader/Providence and Fate - Wikisource, the free online library\nBright's Anglo-Saxon Reader/Providence and Fate\n←It is better to suffer an Injury than to inflict one\nThe Nature of God→\n9162Bright's Anglo-Saxon Reader — Providence and FateJames W. Bright\n[From the Alfredian version of Beothius's De Consolatione Philosophiae, according to the Cotton MS.]\nÞā ongan hē sprecan swīðe fiorran ymbūtan, swelce hē nā þā sprǣce ne mǣnde, ond tiohhode hit ðēah þiderweardes, ond cwæð, 'Ealla gesceafta gesewenlīca ond ungesewenlīca, stillu ond unstillu, ondfōð æt þǣm stillan, ond æt þām gestæððegan, ond æt þǣm ānfealdan Gode endebyrdnesse ond andwlitan ond gemeþunge; ond for hwǣm hit swā gesceapen wæs, for ðǣm hē wāt hwȳ hē gescēop eall þæt hē gescēop: nis him nān whit unnyt þæs ðe hē gescēop. Sē God wunað symle on þǣre hēan ceastre his ānfaldnesse and bilewitnesse, þonan hē dǣlð manega ond misleca gemetgunga eallum his gesceaftum, ond þonan hē welt eallra. Ac ðæt ðæt wē hātað Godes foreþonc ond his forescēawung, þæt bið þā hwīle þe his ðǣr mid him bið on his mōde ǣr ðǣm þe hit gefremed weorðe, þā hwīle ðe hit geþōht bið; ac siððan hit fullfremed bið, þonne hātað wē hit wyrd: be þȳ mæg ǣlc mon witan þæt hit sint ǣgþer ge twēgen naman ge twā þing, foreþonc ond wyrd. Sē foreþonc is sēo godcunde gescēadwīsnes, sīo is fæst on þǣm hēan Sceppende þe eall forewāt, hū hit geweorðan sceal ǣr ǣr hit geweorðe. Ac þæt þæt hē wyrd hātað, þæt bið Godes weorc þæt hē ǣlce dæg wyrcð, ǣgþer ge þæs þe wē gesīoð ge þæs þe ūs ungesewenlīc bið. Ac sē godcunda foreþonc heaðerað ealle gesceafta þæt hī ne mōton tōslūpan of heora endebyrdnesse. Sīo wyrd ðonne dǣlþ eallum gesceaftum andwlitan, ond stōwa, ond tīda, ond gemetgunga. Ac sīo wyrd cymð of ðǣm gewitte ond of ðǣm foreþonce þæs ælmehtigan Godes, sē wyrcð æfter his unāsecgendlīcum foreþonce swā hwæt swā hē wile.\nSwā swā ǣlc cræfega ðencð ond mearcað his weorc on his mōde ǣr ǣr hē hit wyrce, ond wyrcð siððan eall, þīos wandriende wyrd þe wē wyrd hātað, færð æfter his foreþonce ond æfter his geþeahte, swā swā hē tiohhað þæt hit sīe. Þēah hit ūs manigfaldlīc ðince, sum good, sum yfel, hit is ðēah him ānfeald good, for ðǣm hē hit eall tō gōdum ende brengð, ond for gōde dēð ealle þæt þæt hē dēð. Siððan wē hit hātað wyrd, syððan hit geworht bið; ǣr hit wæs Godes foreþonc ond his foretīohhung: ðā wyrd hē þonne wyrcð, oððe þurh þā goodan englas, oððe þurh monna sāwla, oððe þurh ōðerra gesceafta līf, oððe þurh heofones tungl, oððe ðurh þāra scuccena mislīce lotwrencas; hwīlum þurh ān ðāra, hwīlum þurh eall ðā. Ac þæt is openlīce cūð, þæt sīo godcunde foretiohhung is ānfeald ond unāwendendlīc, ond welt ǣlces þinges endebyrdlīce, ond eall þing gehīwað. Sumu þing þonne on þisse weorulde sint underðīed þǣre wyrde; sume hire nān wuht underðīed ne sint. Ac sīo wyrd ond eall ðā þing þe hire underðīed sint, sint underðīed ðǣm godcundan foreþonce. Be ðǣm ic ðē mæg sum bīspell secgan, þæt þū meaht þȳ sweotolor ongitan hwilce men bīoð underðīed þǣre wyrde, hwylce ne bīoð. Eall ðīos unstille gesceaft ond þīos hwearfiende hwearfað on ðǣm stillan Gode, ond on ðǣm gestæððegan, ond on ðǣm ānfealdan; ond hē welt eallra gesceafta swā swā hē æt fruman getiohhod hæfde ond gēt hæfð.\nSwā swā on wǣnes eaxe hwearfiað þā hwēol, ond sīo eax stint stille, ond byrð þēah ealne þone wǣn, ond welt ealles þæs færeltes – þæt hwēol hwerfð ymbūtan ond sīo nafu, nēhst ðǣre eaxe, sīo færð micle fæstlīcor ond orsorglīcor þonne ðā felgan dōð – swelce sīo eax sīe þæt hēhste gōd þe wē nemnað Gode, ond þā sēlestan men farað nēhste Gode, swā swā sīo nafu færð nēahst þǣre eaxe; ond þā midmestan swā swā ðā spacan. For ðǣm þe ǣlces spācan bið ōðer ende fæst on ðǣre nafe, ōðer on þǣre felge, swā bið þǣm midlestan monnum; ōðre hwīle hē smeað on his mōde ymb þis eorðlīce, ōðre hwīle ymb ðæt godcundlīce, swilce hē lōcie mid ōðre ēagan tō heofonum, mid ōðre tō eorþan. Swā swā þā spācan sticiað, ōðer ende on þǣre felge, ōþer on þǣre nafe, middeweard sē spaca bið ǣgðrum emn nēah, ðēah ōðer ende bīo fæst on þǣre nafe, ōðer on þǣre felge; swā bīoð þā midmestan men onmiddan þām spācan, ond þā betran nēar þǣre nafe, ond þā mǣtran nēar ðǣm felgum: bīoð þēah fæste on ðǣre nafe, ond sīo nafu on ðǣre eaxe. Hwæt þā felga þēah hongiað on þǣm spācum, þēah hī eallunga wealowigen on þǣre eorðan; swā dōð þā mǣtestan men on þǣm midmestum, ond þā midmestan on þǣm betstum, ond þā betstan on Gode. Þēah þā mǣtestan ealle hiora lufe wenden tō ðisse weorulde, hī ne magon þǣr onwunigan, nē tō nāuhte ne weorðað, gif hī be nānum dǣle ne bēoð gefæstnode tō Gode, þōn mā þe þæs hwēoles felga magon bīon on ðǣm færelte, gif hī ne bīoð fæste on þǣm spācum, ond þā spācan on þǣre eaxe. Þā felgea bīoð fyrrest ðǣre eaxe; for ðǣm hī farað ungerēdelīcost. Sīo nafu færð nēaxst þǣre eaxe, for ðȳ hīo færð gesundlīcost. Swā dōð ðā sēlestan men. Swā hī hiora lufe nēar Gode lǣtað, ond swīðor þās eorðlīcon þing forsēoþ, swā hī bēoð orsorgran, ond lǣs rēccað hū sīo wyrd wandrige, oððe hwæt hīo brenge. Swā swā sīo nafu bið symle swā gesund, hnæppen þā felga on þæt ðe hī hnæppen; ond þēah bið sīo nafu hwæthwugu tōdǣled from þǣre eaxe. Be þȳ þū meaht ongitan þæt sē wǣn bið micle leng gesund, þē lǣs bið tōdǣled from þǣre eaxe. Swā bīoð þā men eallra orsorgoste, ǣgðer ge þisses andweardan līfes earfoða, ge þæs tōweardan, þā þe fæste bīoð on Gode; ac swā hī swīður bīoð āsyndrede fram Gode, swā hī swīður bīoð gedrēfde ond geswencte, ǣgþer ge on mōde ge on līchoman.\nSwilc is þæt þæt wē wyrd hātað, be þǣm godcundan foreþonce: swylce sīo smēaung ond sīo gescēadwīsnes, is tō metanne wið þone gearowitan, ond swylce þās lǣnan þing bīoð tō metanne wið ðā ēcan, ond swilce þæt hweol bið tō metanne wið ðā eaxe. For ðǣm sīo eax welt ealles þæs wænes; swā deð sē godcunda foreðonc. Hē āstereð þone rodor ond þā tunglu, ond þā eorðan gedēð stille; ond gemetgað þā fēower gesceafta, þæt is, wæter, ond eorðe, ond fȳr, ond lyft. Þā hē geðwǣrað ond wlitegað, hwīlum eft unwlitegað, ond on ōðrum hīwe gebrengð, ond eft geednīwað; ond tȳdreð ælc tūdor, ond hit eft gehȳt ond gehelt þonne hit forealdod bið ond forsēarod, ond eft geēowð ond geednīwað þonne þonne hē wile. Sume ūðwiotan ðēah secgað, þæt sīo wyrd wealde ǣgþer ge gesǣlða ge ungesǣlða ǣlces monnes. Ic þonne secge, swā swā ealle crīstene men secgað, þæt sīo godcunde foretiohhung his wealde, næs sīo wyrd; ond ic wāt þæt hīo dēmð eall þing swīðe rihte, þēah ungescēadwīsum men swā ne þince. Hī wēnað þæt þāra ǣlc sīe god ðe hiora willan fulgǣð; nis hit nān wundor, for ðǣm hī bēoð āblende mid ðǣm þīostrum heora scylda. Ac sē godcunda foreþonc hit understent eall swīðe rihte, þēah ūs þince for ūrum dysige þæt hit on wōh fare, for ðǣm wē ne cunnon þæt rihte understandan. Hē dēmð þēah eall swīðe rihte, þēah ūs hwīlum swā ne ðince. Ealle men spiriað æfter þǣm hēhstan goode, [ǣgðer] ge goode ge yfle. Ac for ðȳ ne magon þā yflan cuman tō ðǣm hēan hrōfe eallra gooda, for ðǣm hī ne spyriað on riht æfter. Ic wāt þēah [þæt] þū cweðe nū hwonne tō me: 'Hwylc unriht mæg bēon māre þonne [þæt] hē þafige þæt hit geweorðe, swā hit hwīlum gewyrð, þæt þǣm goodum becymð ānfeald yfel on þisse weorulde, ond þǣm yflum ānfeald gōd; ond ōðre hwīle ægðer gemenged, ǣgþer ge ðǣm goodum ge þǣm yflum?' Ac ic ðē ācsige hwæðer þū wēne þæt ǣnig mon sīe swā andgitfull þæt hē mæge ongitan ǣlcne mon on riht hwylc hē sīe, þæt hē nāwðer ne sīe nē betra nē wyrsa þonne hē his wene? Ic wāt þēah þæt hī ne magon. Ac wyrð swīðe oft on wōn sē sido þe sume men secgað þæt [hē] sīe mēde wyrðe, sume men secgað þæt hē sīe wītes wyrðe. Þēah hwā mæge ongitan hwæt ōðer dō, hē ne mæg witan hwæt hē þencð; þēah hē mæge sume his willan ongitan, þonne ne mæg hē eallne. Ic þē mæg ēac reccan sum bīspell be þǣm þæt þū hit meaht þe sweotolor ongitan, þēah hit ungescēadwise men ongitan ne mægen. Þæt is, For hwȳ sē gooda lǣce selle þǣm hālum men sēftne drenc ond swētne, ond ōðrum hālum biterne ond strangne? Ond hwīlum eft þǣm unhālum, sumum līðne, sumum strangne; sumum swētne, sumum biterne? Ic wāt þæt ǣlc þāra þe þone cræft ne can, wile þæs wundrian for hwī hī swā dōn; ac his ne wundriað þā lǣcas nāuht, for ðǣm hī witon þæt ðā ōðre nyton: for ðǣm hī cunnon ǣlces hiora medtrymnesse ongitan ond oncnāwan, ond ēac ðā cræftas þe þǣr wið sculon. Hwæt is sāwla hǣlo būte rihtwīsnes? oððe hwæt is hiora untrumnes būte unþēawas? Hwā is þonne betera lǣce þǣre sāwle þonne sē þe hī gescēop, þæt is God? Hē ārað þā goodan, ond witnað ðā yflan. Hē wāt hwæs ǣlc wyrðe bið; nis hit nān wundor, for ðǣm hē of þǣm hēan hrōfe hit eall gesihð, ond þonan miscað ond metgað ǣlcum be his gewyrhtum.\nÞæt wē þonne hātað wyrd, þonne sē gescēadwīsa God, þe ǣlces monnes ðearfe wāt, hwæt wyrcð oððe geþafað þæs þe wē ne wenað. Ond git ic þē mæg sume bīsne fēaum wordum secgan be þǣm dǣle þe sīo mennisce gescēadwīsnes mæg ongitan þā godcundnesse. Þæt is þonne, þæt wē ongitað hwīlum mon on ōðre wīsan, on ōðre hine God ongit. Hwīlum wē tiohhiað þæt hē sīe sē betra, ond þonne wāt God þæt hit swā ne bið. Þonne hwǣm hwæt cymð, oððe goodes oððe yfles, māre þonne ðē þincð þæt hē wyrðe sīe, ne bið sīo unrihtwīsnes nō on Gode, ac sīo unglēawnes bið on ðē selfum, þæt þū hit ne canst on riht gecnāwan. Oft gebyreð þēah þætte men ongitað mon on ðā ilcan wīsan þe hine God ongit. Oft hit gebyreð þætte manige men bīoð swā ungetrume ǣgþer ge on mōde ge on līchoman þæt hī ne magon nē nān good don, nē nān yfel nyllað unnēdige; ond bīoð ēac swā ungeþyldige þæt hī ne magon nān earfoðu geþyldelīce āberan. For ðǣm hit gebyreð oft þæt God nylle for his mildheortnesse nān unaberendlīce broc him an settan, þȳ læs hī forlǣten hiora unsceaðfulnesse, ond weorðen wyrsan, gif hī āsterede bīoð ond geswencte. Sume men bēoð ǣlces cræftes full cræftige, ond fullhālige weras ond rihtwise. Þonne þincð þæt Gode unriht þæt hē swylce swence; ge furðum þone dēað þe eallum monnum is gecynde tō þolianne, hē him gedēð seftran þone ōðrum monnum: swā swā gīo wīsmon cwæð, þæt sē godcunda anwald gefrioðode his dēorlingas under his fiðra sceate, ond hī scilde swā geornlīce swā man dēð þone æppel on his ēagan. Manige tiliað Gode tō cwēmanne tō þon georne, þæt hī wilniað hiora āgnum willum manigfeald earfoðu tō ðrōwianne; for ðǣm hī willniað māran āre ond māran hlīsan ond weorðscipe mid Gode tō habbanne þonne þā habbað þe softor libbað.\nOft ēac becymð sē anwald þisse worulde tō swiðe goodum monnum, for ðǣm þæt sē anwald þāra yflena weorðe tōworpen. Sumum monnum God seleð ǣgðer ge good ge yfel gemenged, for ðǣm hī ǣgþres earniað. Sume hē berēafað hiora welan swiðe hraðe, þæs þe hī ǣrest gesǣlige weorðað, þȳ lǣs hī for longum gesǣlðum hī tō ūp āhebben, ond þonan on ofermēttum weorðen. Sume hē lǣt þrēagan mid heardum broce, þæt hī leornigen þone cræft geþyldelice on ðǣm langan geswince. Sume him ondrǣdað earfoðu swīðor þonne hī þyrfen, þēah hī hī ēaðe ādrēogan mægen. Sume hī gebycgað weorðlīcne hlīsan þisses andweardan līfes mid hiora agnum dēaðe; for ðǣm hī wēnað þæt hī næbben nān ōðer fioh þæs hlīsan wyrðe būton hiora āgnum fīore.\nSume men wǣron gīo unoferswiðedlīce, swā þæt hī nān ne meahte mid nānum wīte oferswīðan; þā bȳsnodon hiora æftergengum, þæt hī nǣren mid wītum oferswiðde. On þǣm wæs sweotol þæt hī for heora gōdum weorcum, hæfden ðone cræft þæt hī mon ne meahte oferswīðan. Ac þā yflan, for hiora yflum weorcum, wǣron gewītnode ond oferswīðde, for ðǣm þæt ðā wītu gestīrden ōðrum þæt hī swā gedōn ne dorsten, ond ēac þā gebēten þe hī þonne brociað. Þæt is swīðe sweotol tācn þǣm wīsan, þæt hē ne sceal lufian tō ungemetlīce ðās woruldgesǣlða, for ðǣm hīe oft cumað tō ðǣm wyrrestum monnum. Ac hwæt wille wē cweðan be þǣm andweardan welan þe oft cymð tō ðǣm goodum? Hwæt hē elles sīe būton tācn þæs tōweardan welan, ond þæs edlēanes angin þe him God tiohhod hæfð for his goodan willan? Ic wēne ēac þætte God selle mænegum yfelum men gesǣlða, for ðǣm þe hē wāt hiora gecynd ond hiora willan swā gerādne þæt hī for nānum ermðum bīoð nē þȳ betran, ac þȳ wyrsan. Ac sē gōda lǣce, þæt is God, lācnað hiora mōd mid ðǣm welan; wile þæt hī ongiten hwonon him sē wela cōme, ond ōlecce þǣm þe lǣs hē him þone welan āfyrre, oððe hine þǣm welan, ond wende his þēawas tō gōde, ond forlǣte ðā unþēawas ond þā yfel þe hē ǣr for his ermðum dyde. Sume bīoð þēah þȳ wyrson gif hī welan habbað, forðǣm hī ofermodigað for ðǣm welan, ond his ungemetlīce brūcað.\nManegum men bīoð ēac forgifene forðǣm þās weoruldgesǣlða, þæt hē scyle þǣm goodum lēanian hiora good, ond þǣm yflum hiora yfel. For ðǣm symle bīoð þā goodan ond þā yflan ungeþwǣre betwuh him, ge ēac hwīlum þā yflan bīoð ungerāde betwuh him selfum; ge furðum ān yfel man bið hwīlum ungeþwǣre him selfum, for ðǣm þe hē wāt þæt hē untela dēð, ond wēnð him þāra lēana, ond nyle þēah þæs geswīcan, nē hit furðum him ne lǣt hrēowan: ond þonne for ðǣm singālan ege ne mǣg nō weorðan geþwǣre on him selfum. Oft hit ēac gebyreð þæt sē yfla forlǣt his yfel for sumes ōðres yfles mannes andan, for ðǣm hē wolde mid þē tǣlan þone ōðerne þæt hē onscunode his þēawas: swincð þonne ymb þæt swā hē swīðost mæg, þæt hē tiolað ungelīc tō bīonne þǣm ōðrum; for ðǣm hit is þæs godcundan anwealdes gewuna, þæt hē wircð of yfle good. Ac hit nis nānum men ālēfed þæt hē mæge witan eall þæt God getiohhod hæfð, nē ēac āreccan þæt þæt hē geworht hæfð. Ac on þǣm hī habbað genōh tō ongitanne, þæt sē Scippend ond sē Waldend eallra gesceafta welt ond rehte gescēop eall þæt hē gescēop, ond nān yfel ne worhte nē get ne wyrcð, ac ǣlc yfel hē adrifð of eallum his rīce. Ac gif þū æfter þǣm hēan anwalde spyrian wilt þæs ælmehtigan Godes, þonne ne ongitst þū nān yfel on nanum þinge, þēah þe nū ðince þæt hēr micel on þȳs middangearde sīe; for ðǣm hit is riht þæt ðā goodan hæbben good edlēan hiora goodes, ond þā yflan hæbban wīte hiora yfles; ne bið þæt nān yfel þæt riht bið, ac bið good.\nRetrieved from "https://en.wikisource.org/w/index.php?title=Bright%27s_Anglo-Saxon_Reader/Providence_and_Fate&oldid=3743264"\nThis page was last edited on 14 April 2012, at 00:23.


This layered braceletlovely layered braceletsummertime layered braceletbracelet layered braceletis layered braceletmade layered braceletwith layered bracelet8mm layered braceletamazonite layered braceletbeads, layered braceletmetal layered braceletcube layered braceletbeads layered braceletand layered braceleta layered braceletcircular layered braceletmetal layered braceletsun layered braceletbead. layered braceletAmazonite layered braceletis layered braceletknown layered braceletas layered braceletthe layered bracelet"stone layered braceletof layered bracelethope." layered braceletIt layered braceletwill layered braceletenhance layered braceletyour layered braceletintuition, layered braceletcreativity, layered braceletand layered braceletintellect. layered braceletThe layered braceletcircular layered braceletsun layered braceletbead layered braceletis layered braceleta layered braceletsymbol layered braceletof layered braceletgrowth, layered bracelethealth layered braceletand layered braceletthe layered braceletcycle layered braceletof layered braceletlife. layered braceletChoose layered braceletyour layered braceletbracelet layered braceletsize layered braceletby layered braceletmeasuring layered braceletyour layered braceletwrist layered braceletand layered braceletadd layered bracelet.5 layered braceletinches layered braceletto layered braceletthat layered braceletmeasurement. layered braceletThis layered braceletpiece layered braceletcomes layered braceletwith layered braceleta layered braceletbeautiful layered braceletturquoise layered braceletsilk layered braceletpouch layered braceletfor layered braceletstorage.


Fēowertēoþa Gebētung þære Grundgesetnesse þāra Geānedra Rīca American - Wikipǣdia, sēo frēo wīsdōmbōc\nĀsnīþung sēo Forme. Ealle hādas borene oþþe landriht ġeþeġene innan þǣm Ġeānedum Landum, under þǣm ānwealde þærof, bēoþ burhguman þāra Ġeānedra Landa and þæs Landes on þǣm þe hīe wuniġaþ. Nā Land sceal ǣniġe ǣ lǣdan oþþe bedrīfan sēo þe mæġe þā frēolsas oþþe þā orcēasnessa þāra burhgumena þāra Ġeānedra Landa ġescyrtan; ne sceal ǣniġ Land ǣniġne hād þæs līfes, þæs dōmes, oþþe þǣre āgenunge beniman, nefne þurh fæste forþfōre þǣre ǣ; ne ǣniġum hāde beinnan sīnum ānwealde efne ġescildnesse þǣre ǣ wiþsacan.\nĀsnīþung sēo Ōðru. Speliġenda sculon ġemang þǣm syndriġum Landum aefter hierum tōscēadenum talum weorþan ġedǣled, þæt hāle rīm þāra hāda on ǣlċum Lande tō rīmenne, nimþe æffrumliċe Americawaru ne ġegafelode. Būtan þonne þæt ġeriht tō ġeċēosanne æt ǣniġum ġecorenscipe for þǣm cyre þāra ċēasegena for Fōresittende and Wrixlfōresittende þāra Ġeānedra Landa, Speliġendum innan Folcġemōte, þǣm Āstēorendlīċum and Dōmlīċum ġerēfum ānes Landes, oþþe þǣm liþum þæs ǣlādtēowhādes þǣrof, weorþe ǣniġum werlīċan wuniġende swylċes Landes wiþsacen, ān and twēntiġ ġēare and burhguman þāra Ġeānedra Landa tō bēonne, oþþe innan ǣniġre wīsan ġescyrted, nimþe fram dǣlnumelnesse on upedwīġe oþþe ōþrum māne innan, þonne sēo syll þǣre eftandweardiġunge þǣrinnan weorþan ōþþeġen scyle on þǣre mǣþe þā þe þæt rīm swylċra werlīċra burhgumena ætberan weorþe tō þǣm hālan rīme þāra werlīċra burhgumena ān and twēntiġwintre on swylċum Lande.\nĀsnīþung sēo Þridde. Nā hād sceal Þēodwita oþþe Speliġend on Folcġemōte oþþe ċēasega þæs Fōresittendes and Wrixlfōresittendes bēon, oþþe ǣniġne ġerēfscipe burhlīċan oþþe herelīċan under þām Ġeānedum Landum oþþe ǣniġum Lande healdan, se þe upārisennesse oþþe upedwīġ ongeġen þǣre Ġesetednesse þāra Ġeānedra Landa dōn hæbbe, oþþe fultum oþþe frōfre þām fēondum þǣrof ġifen hæbbe, ġif hæbbe hē ǣr āþ hāten, swā liþ þæs Folcġemōtes, swā ġerēfa þāra Ġeānedra Landa, swā liþ ǣniġes Landǣlādtēowhādes, swā āstēorendlīċ oþþe dōmlīċ ġerēfa ǣniġes Landes, for þǣm þā Ġesetednesse þāra Ġeānedra Landa tō underwreþiġenne. Þēah mæġe Folcġemōt þurh behǣse mid twēġen þriddum dǣlum ūt of ġehwilċum Hūse swylċe mæġenlēaste ābreġdan.\nĀsnīþung sēo Fēorþa. Se trumnaþ þæs eofotes þāra Ġeānedra Landa, under ǣ bebodenre, þaet þe beclȳseþ eofot forþbroht for gild þǣre feohbōte ēac þǣre mēda wiþ ġeswincum tō underþryccenne swā upārisennesse swā upedwīġ weorþan frugnen ne sceal. Ac nāhwæþer ne þā Ġeānedan Land sculon ne ǣniġ Land sceal ætfōn oþþe forġildan ǣġþer oþþe ǣniġ eofot oþþe ġebundennesse forþbroht on fultume swā þæs upedwīġes swā þǣre upārisennesse ongeġen þām Ġeānedum Landum, oþþe ǣniġe ǣftersprǣċe fram þǣm lore oþþe þǣre frēotġife ǣniġes þēowes; ac eallu swylċan eofot, ġebundennessa, and æftersprǣċa sculon unǣlīċe and īdle weorþan healden.\nĀsnīþung Fīfta. Þæt Folcġemōt sceal þā meahte habban tō bedrīfanne ġerādlīcre ǣlǣdnesse þā onsteallas þisses limuces.\nFram "https://ang.wikipedia.org/w/index.php?title=Fēowertēoþa_Gebētung_þære_Grundgesetnesse_þāra_Geānedra_Rīca_American&oldid=188841" begeten\nLast edited on 1 Sēremōnaþ 2017, at 08:51\nMan niwanost wende þisne tramet on þære 08:51 tide þæs 1 Sēremōnaþ 2017.


Bible (Early Wycliffe)/Þe firſte epiſtle of Joon - Wikisource, the free online library\nBible (Early Wycliffe)/Þe firſte epiſtle of Joon\n2387816Wycliffe's Bible — Þe firſte epiſtle of Joon\nWhiche þing was fro þe bigynnyng, which we herden, which we ſiȝen wiþ oure iȝen, whiche we bihelden, and oure hondes tretiden to gydere, or touchiden, of þe word of lijf; and þe lijf is ſhewid. And we ſiȝen, and we witneſſen, and tellen to ȝou euerelaſtinge lijf, þat was anentis þe fadir, and apperide to vs. Þerfore þat þing, þat we ſiȝen, and herden, þat we tellen to ȝou, þat and ȝe haue felauſhippe wiþ vs, and oure felauſchip be wiþ þe fadir, and his ſone Jheſu Criſt. And þis þing we writen to ȝou, þat ȝe haue ioye, and þat ȝoure ioye be ful. And þis is þe tellyng, þat we herden of him, and tellen to ȝou, for God is liȝt, ony derkneſſes ben not in him. If we ſhulen ſeie, for we han felauſchip wiþ him, and we wandren in derkneſſis, we liȝen, and we don not treuþe. Soþeli if we walken in liȝt, as and he is in liȝt, we han felauſchip to gydere; and þe blood of Jheſu, his ſone, clenſiþ vs fro al ſynne. If we ſhulen ſeie, for we han not ſynne, we oure ſilf deceyuen vs, and treuþe is not in vs. If we knowlechen oure ſynnes, he is feiþful and iuſt, þat he forȝiue to vs oure ſynnes, and clenſe vs from al wickidneſſe. And if we ſhulen ſeie, for we han not ſynned, we maken him a liȝer, and his word is not in vs.\nMi litle ſones, I wrijte to ȝou þes þinges, þat ȝe ſynne not. But and if ony man ſhal ſynne, we han an aduoket anentis þe fadir, Jheſu Criſt iuſt, and he is helpyng for oure ſynnes; ſoþeli not onely for oure, but alſo for of al þe world. And in þis þing we witen, for we han knowun him, if we kepen his comaundementes. He þat ſeiþ him for to haue knowe God, and kepiþ not his comaundementes, is a liȝer, and treuþe is not in hym. Forſoþe who kepiþ his word, verily in him is parfijt charite. In þis þing we witen, for we ben in him, if we ſhulen be parfijt in him. He þat ſeiþ him for to dwelle in him, and he owiþ for to walke, as he walkide. Mooſt dere, I wrijte to ȝou, not a newe maundement, but þe olde maundement, þat ȝe hadden fro þe bigynnyng. Þe olde maundement is þe word, þat ȝe herden. Eftſoone I wrijte to ȝou a newe maundement, þat is trewe and in him and in ȝou; for derkneſſes paſſeden, and verrey liȝt now ſhijneþ. He þat ſeiþ him for to be in liȝt, and haatiþ his broþer, is in derkneſſe til to ȝit. He þat loueþ his broþir, dwelliþ in liȝt, and ſclaundre is not in him. Soþeli he þat haatiþ his broþer, is in derkneſſis, and in derkneſſis wandriþ, and woot not whidir he goiþ; for derkneſſes han blyndid his iȝen. Litel ſones, I wrijte to ȝou, for ȝoure ſynnes ben forȝouun to ȝou for his name. Fadris, I wrijte to ȝou, for ȝe han knowun him, þat is fro þe bigynnynge. Ȝonge men, I wrijte to ȝou, for ȝe han ouercome þe wickid. I wrijte to ȝou, infauntis, or ȝonge children, for ȝe han knowe þe fadir. I write to ȝou, ȝonge men, or of mydle age, for ȝe ben ſtronge, and þe word of God dwelliþ in ȝou, and ȝe ouercamen þe wickid. Nyle ȝe loue þe world, neþer þo þinges þat ben in þe world. If ony man loueþ þe world, þe charite of þe fader is not in him. Forwhi al þing þat is in þe world, is coueytiſe of fleſch, and coueytiſe of iȝen, and pride of lijf, whiche is not of þe fadir, but it is of þe world. And þe world ſhal paſſe, and þe coueytiſe of it; ſoþeli he þat doiþ þe wille of God, dwelliþ in to wiþ outen ende. My litel ſones, þe laſt hour is; and as ȝe han herd, for antecriſt comeþ, now many antecriſtes ben made; wher of we witen, for it is þe laſt hour. Þei wenten forþ fro vs, but þei weren not of vs; forwhi if þei hadden be of vs, ſoþeli þei hadden dwelt wiþ vs; but þat þei be knowun, for þei ben not of vs. But ȝe han vnccioun of þe Holy Gooſt, and han knowe alle þinges. I wroot not to ȝou, as to men þat vnknowinge treuþe, but as to knowinge it, and for ech leſyng is not of treuþe. Who is a liȝer, no but þis þat denyeþ for Jheſu is not Criſt? Þis is antecriſt, þat denyeþ þe fadir, and þe ſone. Soþeli ech þat denyeþ þe ſone, neþer haþ þe fadir; forſoþe he þat knowlechiþ þe ſone, haþ and þe fadir. Þat þing þat ȝe herden fro þe bigynnynge, dwelle it in ȝou; for if it ſhal dwelle in ȝou, þe which ȝe herden at þe bigynnynge, and ȝe ſhulen dwelle in þe ſone and in þe fadir. And þis is þe aȝen biheeſt, þat he bihiȝte to vs, euerelaſtyng lijf. I wroot þes þinges to ȝou, of hem þat deceyuen ȝou; and þe anoyntyng, þe which ȝe receyueden of him, dwelle in ȝou. And ȝe han not nede, þat ony man teche ȝou, but as his anoyntyng techiþ ȝou of alle þingis, and it is trewe, and it is not leſyng; and as he tauȝte ȝou, dwelle ȝe in him. And now, ȝe litel ſones, dwelliþ in him, þat whan he ſhal appere, we han triſt, and be not confoundid of him in his comynge. If ȝe witen, for he is iuſt, wite ȝe for and ech þat doiþ riȝtwiſneſſe, is born of him.\nSee ȝe what maner charite þe fadir ȝaf to vs, þat we be named þe ſones of God, and be. For þis þing þe world knew not vs, for it knew not him. Mooſt dere, now we ben þe ſones of God, and ȝit it apperide not, what we ſhulen be. We witen, for whan he ſhal appere, we ſhulen be lijk to him, for we ſhulen ſee him as he is. And ech man þat haþ þis hope in him, makiþ him ſilf holy, as and he is holy. Ech man þat doiþ ſynne, doiþ and wickidneſſe, and ſynne is wickidneſſe. And ȝe witen, for he apperide þat he ſhulde do awey ſynnes, and ſynne is not in him. Ech man þat dwelliþ in him, ſynneþ not; and ech þat ſynneþ, ſeeþ not him, ne knew hym. Litel ſones, no man deceyue ȝou; he þat doiþ riȝtwyſneſſe, is iuſt, as and he is iuſt. He þat doiþ ſynne, is of þe deuel; for þe deuel ſynneþ at þe bigynnynge. In þis þing þe ſone of God apperide, þat he vndo þe werkes of þe deuel. Ech man þat is born of God, doiþ not ſynne; for þe ſeed of God dwelliþ in him, and he mai not ſynne, for he is born of God. In þis þing þe ſones of God ben knowun, and þe ſones of þe fend. Ech man þat is not iuſt, is not of God, and he þat loueþ not his broþer. For þis is þe tellyng, þat ȝe herden at þe bigynnyng, þat ȝe loue ech oþer; not as Caym, þat was of þe yuel, and ſlow his broþer. And for what þing ſlew he him? for his werkes weren yuele, ſoþeli his broþeris iuſt. Briþeren, nyle ȝe wondre, if þe world haatiþ ȝou. We witen, for we ben tranſlatid fro deeþ to lijf, for we loue briþeren. He þat loueþ not, dwelliþ in deeþ. Ech man þat haatiþ his broþer, is a manqueller; and ȝe witen, for ech manqueller haþ not euerlaſting lijf dwellinge in him. In þis þing we han knowe þe charite of God, for he puttide his ſoule, or lijf, for vs, and we owen for to putte oure ſoules for briþeren. He þat ſhal haue þe ſubſtaunſe of þis world, and ſhal ſee his broþer for to haue nede, and ſhal cloſe his entrayles fro him, hou dwelliþ þe charite of God in him? Mi litel ſones, loue we not in word, neþer in tunge, but in werk and treuþe. In þis þing we knowen, for we ben of treuþe, and in his ſiȝt we moneſten oure hertis. For if oure herte ſhal reproue vs, or vndernyme, God is more þan oure herte, and knewe alle þinges. Mooſt dere, if oure herte ſhal not reproue vs, we han triſt to God; and what euer we ſhulen axe, we ſhulen receyue of him, for we kepen his comaundementes, and we don þo þinges þat ben pleſaunt bifore him. And þis is þe comaundement of him, þat we bileue in þe name of his ſone Jheſu Criſt, and loue ech oþer, as he ȝaf heeſt to vs. And he þat kepiþ his maundementes, dwelliþ in him, and he in him. And in þis þing we witen, for he dwelliþ in vs, of þe ſpirit, whom he ȝaf to vs.\nMooſt dere, nyle ȝe bileue to eche ſpirit, but proue ȝe ſpiritis, if þei ben of God; for many falſe prophetes wenten out in to þe world. In þis þing þe ſpirit of God is knowun; ech ſpirit þat knowlechiþ Criſt for to haue comen in fleſch, is of God; and ech ſpirit þat diſſolueþ, or fordoiþ, Jheſu, is not of God. And þis is antecriſt, of whom ȝe herden, for he comeþ; and riȝt now he is in þe world. Ȝe, litel ſones, ben of God, and ȝe han ouercome him; for he þat is in ȝou is more, þan he þat in þe world. Þei ben of þe world, þerfore þei ſpeken of þe world, and þe world heriþ hem. We ben of God; he þat knew God, heriþ vs; he þat is not of God, heriþ not vs. In þis þing we knowen þe ſpirit of treuþe, and þe ſpirit of errour. Mooſt dere, loue we to gydere, for charite is of God; and ech man þat loueþ his broþer, is born of God, and knowiþ God. He þat loueþ not, haþ not charite, neþer knew God; for God is charite. In þis þing þe charite of God apperide in vs, for God ſente his oon bigeten ſone in to þe world, þat we lyue bi hym. In þis þing is charite, not as we hadden loued God, but for he firſt louede vs, and ſente his ſone helpinge for oure ſynnes. Ȝe mooſt dere, if God louede vs, we owen for to loue ech oþer. No man ſiȝe euere God; if we louen to gydre, God dwelliþ in vs, and þe charite of him is parfijt in vs. In þis þing we knowen, for we dwellen in him, and he in vs; for of his ſpirit he ȝaf to vs. And we ſiȝen, and witneſſen, for þe fadir ſente his ſone ſauyour of þe world. Who euere ſhal knowleche, for Jheſu is þe ſone of God, God dwelliþ in him, and he in God. And we han knowen, and bileuen to þe charite, þat God haþ in vs. God is charite, and he þat dwelliþ in charite, dwelliþ in God, and God in him. In þis þing is þe parfijt charite of God wiþ vs, þat we haue triſt in þe day of dome; for as he is, and we ben in þis world. Drede is not in charite, but parfijt charite ſendiþ out drede; for drede haþ peyne. Forſoþe he þat drediþ, is not parfijt in charite. Þerfore loue we God, for he former louede vs. If ony man ſhal ſeie, for I loue God, and ſhal haate his broþer, he is a liȝer. Soþeli he þat loueþ not his broþer, whiche he ſeeþ, hou mai he loue God, whom he ſeeþ not? And we han þis precept of God, þat he þat loueþ God, loue and his broþer.\nEche man þat bileueþ þat Jheſus is Criſt, is born of God; and eche man þat loueþ him þat gendriþ, loueþ him þat is born of him. In þis þing we knowen, for we louen þe children of God, whan we louen God, and don his maundementes. Soþeli þis is charite of God, þat we kepe his maundementes; and his maundementes ben not greuouſe. For al þing þat is born of God, ouercomeþ þe world; and þis is þe victorie þat ouercomeþ þe world, oure feiþ. Forſoþe who is it þat ouercomeþ þe world, no but he þat bileueþ for Jheſus is þe ſone of God? Þis is Jheſu Criſt, þat cam bi watir and blood; not in water onely, but in watir and blood. And þe ſpirit is he þat witneſſiþ, þat Criſt is treuþe. For þre ben, þat ȝiuen witneſſing in heuen, þe Fadir, þe Word, or Sone, and þe Hooly Gooſt; and þes þre ben oon. And þre ben, þat ȝiuen witneſſing in erþe, þe ſpirit, water, and blood; and þes þre ben oon. If we receyuen witneſſing of men, þe witneſſing of God is more; for þis is þe witneſſing of God, þat is more, for he witneſſide of his ſone. He þat bileueþ in to þe ſone of God, haþ þe witneſſing of God in him. He þat bileueþ not to þe ſone, makiþ hym a liȝer; for he bileueþ not in þe witneſſinge, þat God witneſſide of his ſone. Þis is þe witneſſing, for God ȝaf to vs euerelaſtinge lijf, and þis lijf is in his ſone. He þat haþ þe ſone, haþ and lijf; he þat haþ not þe ſone of God, haþ not lijf. I wrijte to ȝou þes þinges, þat ȝe wite, for ȝe han euerelaſtyng lijf, þe whiche bileuen in þe name of Goddis ſone. And þis is þe triſt þat we han to God, for what euere þing we ſhal axe vp his wille, he ſhal here vs. And we witen, for he heriþ vs, what euer þing we ſhulen axe; we witen, for we han þe axynges, whiche we axen of him. He þat woot his broþer for to ſynne a ſynne not to þe deeþ, axe he, and lijf ſhal be ȝouun to him, ſynnynge not to þe deeþ. Þer is a ſynne to deeþ; not for it I ſeie, þat ony man preye. Eche wickidneſſe is ſynne, and þere is ſynne to deeþ. We witen, for ech man þat is born of God, ſynneþ not; but þe generacioun of God kepiþ him, and þe wickid touchiþ him not. We witen, for we ben of God, and al þe world is put in wickid. And we witen, for þe ſone of God cam, and cloþide fleſch for þe cauſe of vs, and ſuffride, and roos aȝen fro deede men, and toke vs to, and ȝaf to vs wit, þat we knowe verrey God, and be in þe verrey ſone of him. Þis is verrey God, and euerelaſtyng lijf. Litel ſones, kepe ȝe ȝou fro ſimulacris, or coueytiſe.\nHeere endiþ þe firſt piſtle of Joon, and now bigynneþ þe ſecounde.\nRetrieved from "https://en.wikisource.org/w/index.php?title=Bible_(Early_Wycliffe)/Þe_firſte_epiſtle_of_Joon&oldid=7140965"


Rīmagiefung - Wikipǣdia, sēo frēo wīsdōmbōc\n(Edlǣded of Rīmaȝiefunȝ)\nRīmagiefung (on Nīƿenglisce hātte algebra) is dǣl rīmcræftes be þǣre cneordlǣcinge þāra laga of ƿeorcunge and gesibbnessum, and þǣm timbrum and oncnāƿnessum þe arīsaþ from heom, ēac besetednessum, manigsetednessum, efenƿeorðfindungum, and rīmagiefunglicum endebyrdnessum. Andefen eorþmetes, arāflunge, stōƿlāre, tellingalāre, and rīma flītcræftes is rīmagiefung ān þāra hēafodlicena dǣla smǣtes rīmcræftes.\nSe dǣl rīmagiefunge gehāten grundstaðoliende rīmagiefung is oft dǣl þǣre lāre in æfterran lǣrunge and inlǣdeþ þā oncnāƿnesse missenrīma þe tācniaþ rīm. Cƿidas þā sind gestaðolode on þissum missenrīmum sind gestēorede notiende þā laga ƿeorcunga þā sind gehapa rīmum, sƿilce ēacnung. Mann mæg dōn þis for missenlicum intingum, ēac efenƿeorþfindunge. Rīmagiefung is sƿīðe brādre þonne grundstaðoliende rīmagiefung and is sēo cnēorlǣcing þǣre gelimpeþ sēo nytt missenlica laga ƿeorcinge and sēo gesettung ƿeorcinga tō ōðrum þingum būtan rīmum. Ēacnung and manigfealding cann mann settan on gemǣnre endebyrdnesse laga and heora fullan, rihtan tōmearcunga inlǣdaþ rīmagiefunglice endebyrdnessa sƿilce þrēatas, hringas and līchamas, þe sind cnēorlǣhte on þǣm dǣle rīmcræftes þe hātte brād rīmagiefung.\n4 Ūƿearde hlencan\nTramet fram Al-Khƿārizmī's Sēo Sceortlice Bōc be Rīmƿeorcinge þurh Fulfillinge and Efensettunge\nÞā þā Plato cōm, Crēcisc rīmcræft hæfde gefēred micele andƿendunge. Þā Crēcas sciepedon eorþmetlice rīmagiefunge on þǣre þe besetednessa ƿǣron tācnod fram sīdum eorþmetlicra þinga, oftost līna, þā hæfdon stafan geþēote ƿiþ hīe. Diophantus (þe lifode on þǣm 3. hundgēare æfter Crīste), þe hƿīlum is gehāten "se fæder rīmagiefunge", ƿæs Alexandrianisc rīmcræftmann and se ƿrītere endebyrdnesse bōca þā hātaþ Rīmcræft. Þās geƿritu standaþ be þǣre arāflinge rīmagiefunglicra efenƿeorþfindunga.\nRīmagiefunge staðol biþ gefunden on gamolum Indiscum rīmcræfte, þe Muhammad ibn Mūsā al-Khƿārizmī (lifode fram þǣm 780. gēare oþ þæt 850. gēar) hefige onfēng on mōde. Hē leornode Indiscne rīmcræft and inlēd hīe in þā Allahdōmiscan dǣlas þǣre ƿorulde þurh his ƿīdcūð rīmcræftlic geƿrit, Bōc be Ēacnunge and Animunge æfter þǣre Ƿīsan þāra Indiscena. Hē lator aƿrāt Sēo Sceortlice Bōc be Rīmƿeorcinge þurh Fulfillinge and Efensettung, þe gesette rīmagiefunge tō rīmlāriscum cræfe se is ānstandende fram eorþmete and grundrīmcræfte.\nÞā staðolas rīmagiefunge cunnon ƿesan gefunden on þǣm gamolum Babyloniscum , þā forðodon forðode rīmmetende endebyrdnesse þurh þā þe hīe cūðdon dōn rīmƿeorcunga in rīmendebyrdnessiscre ƿīsan. Þā Babyloniscan forðodon endebyrdnessa tō ƿeorcienne arāflunga cnottena þe sindgeƿunelīce arāfled tōdæg be þǣre nytte līnlicra efenƿeorþfindunga, fēoƿerscētra efenƿeorþfindunga, and unrīmra līnlicra efenƿeorþfindunga. Tō ungelīcnesse, þæt mǣste dǣl Egyptiscena þisre tīde, and Crēciscena and Cīniscena rīmlārmanna in þǣm 1 þūsendgēare fōre Crīste, geƿunelīce arāflede sƿelca efenƿeorþfindunga þurh eorþmetlica endebyrdnesse, sƿelce þās amearcod in þǣm Rhind Rīmlāriscan Papyrus, Euclides Gesceaft, and Þā Nigone Hēafodƿearda on þǣm Rīmcræfte. Þæt eorþmetlice ƿeorc þāra Crēciscena, ēoƿod in þǣre bēc Gesceaft, macode þæt grundƿeorc for þǣre geƿuneliclǣcunge endebyrdnessa begeondan þā arāflunge sumra cnottena on maniga geƿunelica endebyrdnessa secgunge and arāflunge efenƿeorþfindunga, þēah þe þis ne scolde ƿesan gecūþ oþ þā midealdan Alladōmiscan rīmcræftmenn.\nÞā Crēciscan rīmcræftmenn Hero Alexandrie and Diophantus and Indisce rīmcræftmenn, sƿelce Brahmagupta, hēoldon þā þēaƿas Ægyptes and Babilōnie, þēah þe Diophantus Arithmetica and Brahmaguptan Brahmasphutasiddhanta standaþ on hīeran efenette. Tō bȳsne, sēo forme fulle rīmcræftisce arāfling (befōne nāƿihtrīm and underran arāflunga) fēoƿerscētra efenƿeorþfindunga ƿæs amearcod fram Brahmaguptan in his bēc Brahmasphutasiddhanta. Þǣræfter, Arabisce and Muslime rīmcræftmenn forðodon rīmagiefungisca endebyrdnessa on sƿīðe hīeran strengðe manigfealdnesse. Þēah Diophantus and þā Babylōniscan brucon oftost ānlica endebyrdnessa tō arāflenne efenƿeorþlǣcinga, Al-Khƿarizmi ƿæs se forma þe arāflede efenƿeorþlǣcinga þā hƿīle þe hē brēac brāda endebyrdnessa. Hē arāflede þā līnlican unfæstlican efenƿeorþlǣcinga, fēoƿerscēta efenƿeorþlǣcinga, unfæstlica efenƿeorþlǣcinga þǣre ōðerre endebyrdnesse and efenƿeorþlǣcinga mid manigfealdum unfæstrīmum.\nǢrendgeƿritunclu[adihtan | ādihtan fruman]\n↑ Fram "Europe in the Middle Ages" on þǣm 258 tramente: "On þǣm rīmcræftlicum sōþfōresetednessum in Euclides Hēafodgesceaft fram VII oþ IX, rīm sind tācnod fram līndǣlum on þǣm þe stafan sind gesette, and þā eorþmetlican bēhþa in al-Khƿarizmies bēc Rīmagiefung notode stæfbǣra gefēgednessa; ac ealle efenƿyrcendas in þǣm efenƿeorþfindungum þā sind gebrocena in þǣre bēc Rīmagiefung sind amearcod rīm, ǣghƿæðer þe hīe sīen tācnode fram rīmstafum oþþe sīen geƿritene on ƿordum. Sēo oncnāƿness brādnesse is abēacnod in al-Khƿarizmies amearcunge, ac hē næfde nāne ƿīsan tō tācnienne rīmagiefunglīce þā geƿunelican fōresetednessa þe sind sƿā gearƿa in eorþmete."\n↑ A History of Mathematics: An Introduction (on ōðerre ūtsendnesse) (sōftbōc) fram Victor J katz Addison Wesley; on ōðerre ūtsendnesse (on þǣm 6 dæge Hrēðmōnaðes þæs 1998 gēares)\n↑ Diophantus, Father of Algebra\n↑ History of Algebra\nL. Euler: Elements of Algebra, ISBN 978-1-899618-73-6\nŪƿearde hlencan[adihtan | ādihtan fruman]\n4000 Years of Algebra, tǣcing fram Robin Ƿilson, æt Gresham College on þǣm 17 dæge Ƿinterfylleðes þæs 2007 gēares (gēare for MP3 and MP4 onbehlæsting, and geƿrit).\nFram "https://ang.wikipedia.org/w/index.php?title=Rīmagiefung&oldid=192405" begeten\nMan nīwanost wende þisne tramet on þǣre 05:21 tīde þæs 1 Þrimilcemōnaþ 2018.


Strȳta - Wikipǣdia, sēo frēo wīsdōmbōc\nSe strȳta (Struthio camelus) is se micelosta lifigenda fugol; hē is mǣstum 2.5 metera hēah (8 fōta). Hē hæfþ langne hals and lange sceancan, is flihtlēas, and cann rinan sƿā sƿifte sƿā 65 þūsendmetera ǣlcre tīde (40 mīla ǣlcre tīde). Hē ƿunaþ on ƿēstne on Affrice, ac is gerǣred ofer eallre þǣre ƿorulde.\n1 Bodiglicu ascrīfung\n2 Endebyrdnesse settung and brǣdung\n5 Ūtanƿearde bendas\nBodiglicu ascrīfung[adiht | adiht fruman]\nǷerlice strȳtan sind mǣst 155 þūsenda grama on ƿihte and sind māran þonne ƿīf. Þā feðera ƿeaxenra ƿera sind oftost sƿearta, būton heora sumum, þe sind hƿīta be þǣm fiðerum and tægle. Ƿīf and geonge ƿeras sind grǣgbrūne, mid lyt hƿītes blēos.\nÞā ƿeras brūcaþ þā lytelan sƿæþlican feðera on tēamƿæfersīnum. Hīe cunnon ēac giefan sceadu þǣm briddum. Þā feðera sind sōfta and ƿel ungelīca þǣm stīðum lyftrīdendum feðerum flēogendra fugola. Hīe ƿyrcaþ tō hātbeorgum. Þǣr sind clāƿa on tƿǣm þāra fiðeres fingera.\nÞā strangan scancan nabbaþ feðera. Se fugol stent on tƿǣm tām, mid þǣm māran tān þe is gelīc hōfe. Þis is gebīgung þe is synderlīce stȳtena ongemang fugla and þynceþ tō helpenne in sƿiftre iernunge.\nÞā strȳtena ēagan mid heora þiccum, sƿeartum ēaghǣrum sind þā mǣstan ēagan ongemang eallra libbendra landƿuniendra dēora; synderlīce hƿalas habbaþ māran.\nEndebyrdnesse settung and brǣdung[adiht | adiht fruman]\nStrȳtan standaþ mid þǣm botmbānlēasum fugolum; ōðere agyldan þisses hēapes sind Ƿīnlendisce strȳtan, Australianisce strȳtan, hēafodbānstrȳtan and se eallra mǣsta fugol, nū acƿolen, Elpfugolas. Strȳtan sind þā ānan geglidan hira hīredes, Struthionidae.\nStrȳtan gelimpaþ gecyndelīce on þǣm græslandum and healfƿēstenum Affrice, ge benorðan ge besūðan þǣre midgeardlican ƿudustōƿe. Fīfe undercynn māgon gesundrod gesett ƿesan:\nS. c. australis in Sūþafrice\nS. c. camelus in norðernre Affrice\nS. c. massaicus in ēasternre Africe\nS. c. molybdophanes in Sedlingalande, norðernre Cenie and Somalie\nS. c. syriacus in þǣm Middelan Ēaste, nū forcƿolen.\nGebǣre[adiht | adiht fruman]\nStrȳtan ƿuniaþ on asƿīfendum floccum þe standaþ on fram 5 oþ 50 dēorum þā þe oft faraþ ætgædere mid ōðrum grasiendum dēorum sƿelce līnfāghors oþþe ēaddēor. Hīe oftost etaþ sǣd and and ōðerne ƿyrttimber; hƿīlum ēac etaþ hīe flǣscmete sƿelce græstapan. Lēas tōða sƿelgaþ hīe papolstānas þā helpiaþ tō grindenne þā ǣt in þǣm grēotbūce. Hīe cunnon lifigan lēas ƿæteres langne tīman, synderlīce ƿesende andstanden be þǣm ƿǣtan on þǣm gemoltenum plantum. Hūru, him līcaþ ƿæter and hīe oft bæðiaþ.\nAndefen heora scearpre ēagenagesihþe and hīerunge cunnon hīe fēlan hergienddēor sƿelce lēon feor onƿeg.\nIn folclicum spellum is se strȳta ƿīde gecūþ for þǣra behȳdunge his hēafdes on sande andefen þǣm ǣrostum tācnum plēos. Þǣr nabbaþ gebēon nān geƿritna gesihþa þisses gebǣres. Þēahhƿæðere, þǣr hī licgaþ on grunde and behȳdaþ selfe fram hergienddēorum, þā fuglas sind gecūþe tō lecgenne heora hēafod and hals andefen þæs grundes. Þǣr hīe sind þrēatode iernaþ strȳtan aƿeg, ac hīe cunnon ēac þearle geƿyrdlian mid sporplættum fram heora mihtigum sceancum.\nGeþoftung[adiht | adiht fruman]\nStrȳtan ƿeorðaþ hǣmedlīce geþungen þǣr hīe sind fram 2 ƿintra oþ 4 ƿintera eald. Þæt tēamlice ƿeorc is missenlic betƿeoh missenlicum landstedum. Landmearcbeorgende ƿeras sculon geƿunelīce brūcan hƿisperunga and ōðre sƿēgas tō feohtenne ymb ƿīfhord þe sīe on rīme fram 2 ƿīfa oþ 5 ƿīfa. Hē sceal geþoftian ƿiþ ān oferƿealdende ƿīf and hǣman mid heora eallum. Þæt ƿīf abegeþ on þone grund and is astigen behindan fram þǣm ƿere. Þā ƿīf sculon lecgan heora ƿæstmbǣru ægru in ānfeald gemōtdǣled nest, þe is ānfealdlic hol gescrepen in grund and þe sīe nēan fram 30 oþ 60 hundtēontigoðena metera dēop. Strȳtena ægru magon habban ƿihte 1.3 þūsenda gramma and sing þā mǣstan ongemang eallra ægra. Þæt nest mæg befōn fram 15 oþ 60 ægra. Þā ægru sind betȳndu fram þǣm ƿīfum on dæge and fram þǣm ƿere tō nihte, þe notaþ þā missenlican blēo þāra tƿeora gecynda tō behȳdenne þā ægru hergienddēorum. Þā briddas forþcumaþ æfter tīman þe sīe nēan fram 35 oþ 45 daga. Geƿunelīce sceal se ƿer betȳnan þā nestlingas.\nStrȳtan libbaþ oþ þā ielde hūhƿega fram 30 oþ 70 gēara.\nBiliþ brōdlinga and strȳtena on hǣmede\nHonolulu Zoo tramet ymbe Strȳtan\nKruger Park tramet ymbe Strȳtan\nFram "https://ang.wikipedia.org/w/index.php?title=Strȳta&oldid=190839" begeten\nMan niwanost wende þisne tramet on þære 22:19 tide þæs 28 Hreðmonað 2018.